open-index/open-wikipedia-markdown huggingface dataset:
ยูกิโอ เกมกลคนอัจฉริยะ ศึกปริศนาด้านมืด

***ยูกิโอ เกมกลคนอัจฉริยะ ศึกปริศนาด้านมืด*** () เป็นภาพยนตร์อนิเมะประเภทดราม่าบันเทิงคดีวิทยาศาสตร์เหนือธรรมชาติจากประเทศญี่ปุ่นที่ออกฉายในปี พ.ศ. 2559 โดยเป็นส่วนหนึ่งของแฟรนไชส์ *[[เกมกลคนอัจฉริยะ]]* ที่ได้โครงเรื่องมาจากต้นฉบับเกมกลคนอัจฉริยะที่มีมุโต้ ยูกิและไคบะ เซโตะเป็นตัวละครหลัก เนื้อเรื่องจะตั้งอยู่ 6 เดือนหลังจากเหตุการณ์ของต้นฉบับเกมกลคนอัจฉริยะที่มาจากมังงะดังนั้นจะมีจุดที่แตกต่างกับอนิเมะ ในการเฉลิมฉลองครบรอบ 20 ปี ของแฟรนไชส์ทีวีโตเกียวได้เริ่มออกอากาศใหม่ยูกิโอ ดูเอลมอนสเตอร์ในฉบับดิจิทัลรีมาสเตอร์ของปี พ.ศ. 2543 ถึงปี พ.ศ. 2547 ในประเทศญี่ปุ่น 

ภาพยนตร์นี้ได้ออกฉายครั้งแรกในโรงภาพยนตร์ที่ประเทศญี่ปุ่นในวันที่ 23 เมษายน พ.ศ. 2559 ที่สหรัฐอเมริกาและแคนาดาในวันที่ 27 มกราคม พ.ศ. 2560 ที่ประเทศออสเตรเลียในวันที่ 2 กุมภาพันธ์ พ.ศ. 2560 และที่ประเทศไทยในวันที่ 20 เมษายน พ.ศ. 2560 นี้ถือเป็นครั้งที่สี่ของภาพยนตร์*เกมกลคนอัจฉริยะ*ที่ได้ออกฉายในโรงภาพยนตร์หลังจาก ''ยูกิโอ'' (พ.ศ. 2542), *[[เกมกลคนอัจฉริยะ เดอะมูฟวี่ บทพีระมิดแห่งแสง]]*, และ*[[ยูกิโอ เกมกลคนอัจฉริยะ เดอะมูฟวี่ แมตช์มรณะข้ามเวลาพลิกอนาคต]]*

ผู้สร้างเกมกลคนอัจฉริยะ ''คาซูกิ ทากาฮาชิ'' ได้ปล่อยมังงะที่มีตอนเดียวในชื่อว่า ***ทรานส์เซนด์ เกม*** บน*[[โชเน็งจัมป์รายสัปดาห์]]* ซึ่งเป็นเรื่องราวอารัมภบทสองส่วนที่ตั้งอยู่ระหว่างตอนจบของมังงะ *เกมกลคนอัจฉริยะ* และจุดเริ่มต้นของ *ศึกปริศนาด้านมืด* ส่วนที่หนึ่งเผยแพร่ในฉบับที่ 19 เมื่อวันที่ 11 เมษายน พ.ศ. 2559 และส่วนที่สองเผยแพร่ในฉบับที่ 20 เมื่อวันที่ 18 เมษายน พ.ศ. 2559

## โครงเรื่อง

## รายชื่อนักพากย์

## การสร้าง

## การออกฉาย

## การตอบรับ
*ศึกปริศนาด้านมืด* ได้ออกฉายในโรงภาพยนตร์ที่ประเทศญี่ปุ่นถึง 137 แห่งโดยมาแรงติดอันดับที่ 6 ของบอกซ์ออฟฟิศประเทศญี่ปุ่น และทำรายได้ถึง 133,010,600 เยน (ประมาณ 1,200,000 ดอลลาร์สหรัฐ) ในช่วงสุดสัปดาห์แรก ภาพยนตร์เรื่องนี้ทำรายได้มากกว่า 800,000,000 เยน (ประมาณ 7,500,000 ดอลลาร์สหรัฐ) หลังจากการฉายภาพยนตร์จบลง ในระหว่างการฉายภาพยนตร์ 4DX และ MX4D ได้ทำรายรวมทั้งหมดถึง 1,000,000,000 เยน (ประมาณ 9,000,000 ดอลลาร์สหรัฐ) ในสหราชอาณาจักรภาพยนตร์ทำรายได้รวมถึง 141,065 ดอลลาร์สหรัฐ ที่ประเทศออสเตรเลีย 157,175 ดอลลาร์สหรัฐ ที่ประเทศนิวซีแลนด์ 16,680 ดอลลาร์สหรัฐในช่วงสุดสัปดาห์แรก และที่สหรัฐอเมริกาทำรายได้รวมทั้งหมด 1,015,339 ดอลลาร์สหรัฐ

## อ้างอิง


## แหล่งข้อมูลอื่น
* เว็บไซต์อย่างเป็นทางการ ญี่ปุ่น
* ยูกิโอ เกมกลคนอัจฉริยะ ศึกปริศนาด้านมืด  ที่เมเจอร์ ซีนีเพล็กซ์
* 

หมวดหมู่:ภาพยนตร์ญี่ปุ่น
หมวดหมู่:ภาพยนตร์อนิเมะที่ออกฉายในปี พ.ศ. 2559
หมวดหมู่:ยูกิโอ เกมกลคนอัจฉริยะ
หมวดหมู่:ภาพยนตร์อนิเมะที่ออกฉายในปี พ.ศ. 2559
หมวดหมู่:ภาพยนตร์อนิเมะที่สร้างจากมังงะ
หมวดหมู่:ภาพยนตร์อนิเมะที่มีผลต่อเนื้อเรื่องหลัก
ไอศกรีมทอด

[thumb|ไอศกรีมทอด ราด[ช็อกโกแลต]]

**ไอศกรีมทอด** () เป็นของหวานชนิดหนึ่ง ซึ่งทำจากแป้งยัดไส้ไอศกรีม แช่ให้เย็นจนไส้แข็ง,
แล้วนำไปลงทอดในน้ำมันจนผิวเหลืองกรอบ (แต่ภายในยังไม่ละลาย)
และมักราดด้วยนมข้นหวาน คาราเมล หรือช็อกโกแลต ก่อนรับประทาน,
ซึ่งในประเทศไทย จะสามารถหาซื้อไอศกรีมทอดได้ทั่วไปตามรถเข็นขายอาหาร
และก็มีทำจำหน่ายบ้างในร้านไอศกรีมบางแห่ง

ไอศกรีมที่เป็นไส้ในไอศกรีมทอดนั้น สามารถเป็นไอศกรีมรสใดก็ได้,
แต่จะต้องแช่เย็นอยู่ในอุณหภูมิที่ต่ำมาก (ต่ำกว่าอุณหภูมิปกติที่จำเป็นต้องใช้เพื่อแช่ไอศกรีมตัก)
และจะใช้เวลาทอดเพียงสั้นๆ ด้วยน้ำมันร้อนจัด
เพื่อให้แป้งที่ห่อไอศกรีมกรอบ โดยที่ไส้ไอศกรีมภายในไม่ละลาย
และจะต้องจัดใส่ถ้วยทันทีหลังจากสะเด็ดน้ำมันเป็นเวลาสั้นๆ
เพื่อให้ผิวนอกยังคงความกรอบ และไส้ไอศกรีมภายในยังคงรูปอยู่ ขณะรับประทาน

หมวดหมู่:ไอศกรีม
หมวดหมู่:ขนมของชาวจีน
ซอร์ซมิวสิก

**ซอร์ซมิวสิก** (; ) เป็นบริษัทบันเทิงของเกาหลีใต้ที่ก่อตั้งในปี 2009 โดยโซ ซ็อง-จิน ในเดือนกรกฎาคม 2019 บริษัทถูกซื้อกิจการโดยไฮบ์คอร์ปอเรชัน ทำให้บริษัทเป็นส่วนหนึ่งของ "Hybe Labels" ปัจจุบันบริษัทเป็นผู้จัดการเกิร์ลกรุป Le Sserafim และอดีตของศิลปินเดี่ยวคัน มี-ย็อน กลุ่ม Glam และจีเฟรนด์

## ประวัติ

### 2009–2012

ซอร์ซมิวสิกก่อตั้งเมื่อวันที่ 17 พฤศจิกายน 2009 ปี 2010 คัน มี-ย็อน ออกจำหน่ายดิจิทัลซิงเกิลแรกชื่อ "โกอิงเครซี" โดยลี จุน และ มีร์ จากเอ็มแบล็ก ปรากฏตัวในมิวสิกวิดีโอด้วย เพลงประสบความสำเร็จและขึ้นสู่อันดับ 11 บนแกออนชาร์ต

### 2012–2015

ในปี 2012 แกลมก่อตั้งขึ้น จากความร่วมมือระหว่างซอร์ซมิวสิกและบิกฮิตเอนเตอร์เทนเมนต์ และสมาชิกประกอบด้วย ดาฮี, ทรินิตี, ซินนี, มีโซ และ จีย็อน อย่างไรก็ตาม ทรินิตีลาออกก่อนเปิดตัวเนื่องด้วยเหตุผลส่วนตัว กลุ่มทำกิจกรรมจนถึงปี 2014 และยุบวงไปหลังจากที่ดาฮีถูกตัดสินให้จำคุกหนึ่งปี จากคดีขู่กรรโชกอี บย็อง-ฮ็อน ในเวลานั้นสัญญาของแกลมกับบิกฮิตเอนเตอร์เทนเมนต์สิ้นสุดลงพอดี สมาชิกที่เหลือไม่ต้องการต่ออายุสัญญาใหม่ ส่วนหนึ่งเป็นเพราะเรื่องอื้อฉาวของดาฮี

### 2015–ปัจจุบัน

ในปี 2015 จีเฟรนด์ก่อตั้งขึ้น สมาชิกประกอบด้วย โซวอน, เยริน, อึนฮา, ยูจู, ชินบี และออมจี พวกเธอเปิดตัวด้วยมินิอัลบั้ม *[https://en.m.wikipedia.org/wiki/Season_of_Glass_(EP) Season of Glass]* เมื่อวันที่ 15 มกราคม 2015

ในเดือนกรกฎาคม 2019 ไฮบ์คอร์ปอเรชัน (ชื่อเดิม บิกฮิตเอนเตอร์เทนเมนต์) เข้าซื้อบริษัทซอร์ซมิวสิก เปลี่ยนมาเป็นบริษัทย่อยของไฮบ์และยังคงให้อิสระด้านการจัดการและบริหาร

## ศิลปิ
## ปิน
* เอ็มไอ.โอ
* คัน มี-ย็อน (2009–2014)
* อีเด็น บีตซ์
* 8Eight (2009–2014 ร่วมจัดการกับบิกฮิตมิวสิก)
* Glam (2012–2015 ร่วมจัดการกับบิกฮิตมิวสิก)
* จีเฟรนด์ (2015–2021)

## หมายเหตุ

## อ้างอิง

## แหล่งข้อมูลอื่น
* ซอร์ซมิวสิก ที่เนเวอร์

หมวดหมู่:ค่ายเพลงเกาหลีใต้
หมวดหมู่:บริษัทการบันเทิงที่ก่อตั้งในปี พ.ศ. 2552
หมวดหมู่:ค่ายเพลงเคป็อป
หมวดหมู่:ค่ายเพลงที่ก่อตั้งในปี พ.ศ. 2552
หมวดหมู่:ไฮบ์
ชนชั้นปรสิต

***ชนชั้นปรสิต*** ( *คีแซ็งชุง*) เป็นภาพยนตร์แนวระทึกขวัญและดรามาเกาหลีใต้ที่ออกฉายใน ค.ศ. 2019 กำกับโดย พง จุน-โฮ นำแสดงโดยซง คังโฮ, อี ซอนกยุน, โจ ยอจอง, ชเว อูชิก และพัก โซดัม ภาพยนตร์ได้รับคำวิจารณ์ในเชิงบวก จนได้รับรางวัลปาล์มทองคำในงานเทศกาลภาพยนตร์กาน 2019 เป็นภาพยนตร์เกาหลีเรื่องแรกที่ได้รับรางวัลนี้

ภาพยนตร์ได้รับการเสนอชื่อเข้าชิงรางวัลออสการ์ครั้งที่ 92 จำนวน 6 สาขา และได้รับรางวัลรวม 4 สาขา ได้แก่ ภาพยนตร์ยอดเยี่ยม, ผู้กำกับภาพยนตร์ยอดเยี่ยม ภาพยนตร์นานาชาติยอดเยี่ยม และบทภาพยนตร์ดั้งเดิมยอดเยี่ยม ถือเป็นภาพยนตร์เกาหลีใต้เรื่องแรกที่ได้รับรางวัลเหล่านี้ และเป็นภาพยนตร์ที่ไม่ได้ใช้ภาษาอังกฤษเป็นหลักเรื่องแรกที่ได้รับรางวัลออสการ์ สาขาภาพยนตร์ยอดเยี่ยม ภาพยนตร์ยังได้รับรางวัลลูกโลกทองคำสาขาภาพยนตร์ต่างประเทศยอดเยี่ยม และได้รับการเสนอชื่อเข้าชิง 4 รางวัลแบฟตา

## เนื้อเรื่อง

## ตัวละครและนักแสดง
### ครอบครัวของคิม กีแท็ก
* ซง คังโฮ แสดงเป็น คิม กีแท็ก – หัวหน้าครอบครัว
* จัง ฮเยจิน แสดงเป็น ชุงซุก – ภรรยาของกีแท็ก
* ชเว อูชิก แสดงเป็น คิม กีอู – ลูกชายของกีแท็ก
* พัก โซดัม แสดงเป็น คิม กีจอง – ลูกสาวของกีแท็ก

### ครอบครัวของหัวหน้าพัก
* อี ซอนกยุน แสดงเป็น พัก ดงอิก – หัวหน้าครอบครัว
* โจ ยอจอง แสดงเป็น ยอน-กโย – ภรรยาของดงอิก
* จอง จีโซ แสดงเป็น พัก ดาฮเย – ลูกสาวของดงอิกและยอน-กโย
* จอง ฮยอนจุน แสดงเป็น พัก ดาซง – ลูกชายของดงอิกและยอน-กโย

### อื่น ๆ
* อี จองอึน แสดงเป็น กุก มุนกวัง – อดีตแม่บ้านของครอบครัวพัก
* พัก มยองฮุน แสดงเป็น กึนเซ – สามีของมุนกวัง
* พัก กึนรก แสดงเป็น คนขับรถยุน – อดีตคนขับรถของครอบครัวพัก
* จอง อีซอ แสดงเป็น ผู้จัดการร้านพิซซ่า
* พัก ซอจุน แสดงเป็น มินฮยอก – เพื่อนของกีอู (ปรากฏตัวพิเศษ)

## รางวัล
*ชนชั้นปรสิต* ชนะรางวัลปาล์มทองคำในงานเทศกาลภาพยนตร์กาน 2019

## อ้างอิง

## แหล่งข้อมูลอื่น
* 
* ''ชนชั้นปรสิต'' ที่ฮันซีเนมา

หมวดหมู่:ภาพยนตร์ที่ออกฉายในปี พ.ศ. 2562
หมวดหมู่:ภาพยนตร์เกาหลีใต้
หมวดหมู่:ภาพยนตร์ภาษาเกาหลี
หมวดหมู่:ภาพยนตร์ยอดเยี่ยม รางวัลปาล์มทองคำ
หมวดหมู่:ภาพยนตร์ยอดเยี่ยม รางวัลออสการ์
เกร์นิกา (ปิกาโซ)

***เกร์นิกา*** () เป็นภาพวาดสีน้ำมันบนผ้าใบที่วาดโดยปาโบล ปิกาโซ ศิลปินชาวสเปนในปี ค.ศ. 1937 ภาพมีขนาด 3.49 × 7.76 เมตร แสดงถึงชิ้นส่วนมนุษย์และสัตว์ท่ามกลางความสับสนวุ่นวาย ปัจจุบัน *เกร์นิกา* ถูกจัดแสดงที่พิพิธภัณฑ์สมเด็จพระราชินีโซฟีอาในกรุงมาดริด

ในปี ค.ศ. 1937 ระหว่างสงครามกลางเมืองสเปน ปิกาโซได้รับมอบหมายจากรัฐบาลสาธารณรัฐสเปนที่ 2 ให้วาดภาพจิตรกรรมฝาผนังเพื่อใช้แสดงในงานนิทรรศการโลกที่กรุงปารีส แต่หลังทราบข่าวการทิ้งระเบิดที่เกร์นิกาที่ทำให้มีประชาชนเสียชีวิตจำนวนมาก ปิกาโซก็ได้ความคิดในการวาดภาพที่สะท้อนถึงความโหดร้ายของสงคราม ปิกาโซใช้เวลาวาด 35 วัน หลังจากนั้นภาพได้ถูกนำไปจัดแสดงทั่วยุโรปและอเมริกา ในปี ค.ศ. 1968 ฟรันซิสโก ฟรังโก ผู้นำเผด็จการของสเปนสนใจที่จะนำ *เกร์นิกา* มาจัดแสดงที่สเปน แต่ปิกาโซปฏิเสธและกล่าวว่าภาพนี้จะไม่ถูกจัดแสดงในสเปนจนกว่าสเปนจะมี “เสรีภาพและประชาธิปไตย” เกิดขึ้น หลังปิกาโซและฟรังโกเสียชีวิต สเปนปกครองด้วยระบอบราชาธิปไตยภายใต้รัฐธรรมนูญ พิพิธภัณฑ์ศิลปะสมัยใหม่ที่นครนิวยอร์กที่เก็บรักษาภาพนี้ไว้จึงส่งคืนให้สเปนในปี ค.ศ. 1981

*เกร์นิกา* เป็นหนึ่งในผลงานของปิกาโซที่เป็นที่รู้จักดีที่สุด มีการตีความภาพนี้อย่างหลากหลาย หนึ่งในการตีความถึงสัตว์ในภาพคือ กระทิงสื่อถึงความโหดร้ายของสงคราม ส่วนม้าสื่อถึงความทุกข์ทรมานของผู้คน เบฟเวอร์ลี เรย์ นักวิชาการกล่าวว่า “ปิกาโซใช้สีดำ ขาว เทาเพื่อสื่อถึงความเจ็บปวดและความวุ่นวาย เปลวไฟในภาพไม่ใช่แค่สื่อถึงการทำลายเกร์นิกา แต่ยังสื่อถึงพลังทำลายล้างของสงคราม” ในขณะที่อาเลฆันโดร เอสกาโลนากล่าวว่า “สีดำ ขาวและเทาทำให้ผู้ชมรู้สึกประหวั่นพรั่นพรึง ความวุ่นวายที่เกิดขึ้นในระยะประชิดทำให้รู้สึกอึดอัดและไม่มีทางหนี” ด้านนักวิจารณ์ส่วนใหญ่ให้ความเห็นว่า *เกร์นิกา* เป็นภาพวาดที่สื่อถึงความโหดร้ายของสงครามได้ทรงพลังที่สุด และสารจากภาพยังเป็นสากลและไร้กาลเวลา

## อ้างอิง

หมวดหมู่:ผลงานในปี พ.ศ. 2480
หมวดหมู่:จิตรกรรมสีน้ำมัน
หมวดหมู่:จิตรกรรมลัทธิบาศกนิยม
หมวดหมู่:จิตรกรรมในคริสต์ทศวรรษ 1930
เจ้าชายมูลัย อิสมาอิล

เจ้าชายมูลัย อิสมาอิล () ประสูติเมื่อวันที่ 7 พฤษภาคม 2524 ณ เบรุต เป็นพระโอรสพระองค์เล็กใน เจ้าชายมูลัย อับดัลลาห์ กับ เจ้าหญิงลัลลา ลาเมีย เป็นพระราชนัดดาใน สมเด็จพระราชาธิบดีโมฮัมเหม็ดที่ 5 แห่งโมร็อกโก เป็นพระราชภาติยะใน สมเด็จพระราชาธิบดีฮะซันที่ 2 แห่งโมร็อกโก เป็นพระญาติชั้นที่ 1 ใน สมเด็จพระราชาธิบดีโมฮัมเหม็ดที่ 6 รัชกาลปัจจุบัน ปัจจุบันทรงอยู่ในลำดับที่ 5 ในการสืบราชบัลลังก์โมร็อกโก พระมารดาของพระองค์เป็นธิดาของ ราอัด อัล ชอห์น นายกรัฐมนตรีคนแรกของเลบานอน
## เสกสมรส
พระองค์ทรงเสกสมรสกับ อนิซาห์ เลมูไน เมื่อวันที่ 25 กันยายน 2552 มีพระบุตรดังนี้
#มูลัย อุบดัลลาห์
#ลัลลา อิชฮา
#ลัลลา ฮัลลา
#ลัลลา อซินา

เจ้าชายมูลัย อิสมาอิล ทรงงานในธุรกิจเกี่ยวกับคอมพิวเตอร์โดยชื่อว่า **เทโอรา** โดยมีหุ้นในพระองค์ 35% และยังทรงงานในบริษัท เกียมอเตอร์ คอร์ปอเรชั่น ของโมร็อกโก และยังมีแฟรนไชส์ร้านอาหารในอาหรับ หลายที่ ในขณะที่งานในพระราชวงศฺ์ ทรงเป็นองค์ประธานในมูลนิธิคนจนของประเทศ
## อ้างอิง

หมวดหมู่:เจ้าชายโมร็อกโก
หมวดหมู่:บุคคลจากเบรุต
เหรัมพะ

**พระเหรัมภะ** (, ) หรือ **เหรัมภะ คณปติ** () เป็นรูปแบบหนึ่งของพระคเณศ (คณปติ) ปางเหรัมภะนี้ได้รับความนิยมมากในเนปาลเป็นพิเศษ และเป็นหนึ่งในปางที่ได้รับความนิยมสูงสุดในพระพิฆเนศ 32 ปาง พระเหรัมภะมีพระลักษณะคือ เศียรเป็นช้าง 5 เศียร สี่เศียรหันไปในทิศทางต่าง ๆ และอีกเศียรอยู่ด้านบน ประทับบนพระวาหนะ (พาหนะ) คือสิงโตที่ดูน่าเกรงขาม ตำนานเล่าว่าทรงได้รับสิงโตนี้จากพระมารดาคือพระปารวตี อย่างไรก็ตาม มีบ้างที่อาจพบหนูซึ่งเป็นพระวาหนะโดยทั่วไปของพระองค์ประกอบด้วย
พระเหรัมภะทรงมีสิบพระกร ซึ่งถือวัตถุต่าง ๆ คือ ปาศา (บ่วง), ทันตะ (งาที่หัก), อักศมล (สร้อยประกำ), ปราศุ (ขวานทำศึก), มุทกรสามหัว (ค้อนสามหัว) และ ขนมโมทกะ พระกรที่เหลืออีกสองพระกรทรงทำมุทราได้แก่ วรทมุทรา และ อภัยมุทรา ในบางรูปแบบอาจทรงถืออันกุศ (ประตักช้าง) หรือแม้แต่ผลไม้และมาลัยต่าง ๆ

## อ้างอิง

หมวดหมู่:พระพิฆเนศ
คเณศชยันตี

**คเณศชยันตี** (วันเกิดพระคเณศ) หรือ **Magha shukla chaturthi**, **ติลกุนท์จตุรถี**, **วรัทจตุรถี** เป็นเทศกาลหนึ่งในศาสนาฮินดู ซึ่งเฉลิมฉลองวันประสูติของพระพิฆเนศ นิยมฉลองกันมากเป็นพิเศษในรัฐมหาราษฏระ ถึงแม้คเณศชยันตี และคเณศจตุรถี ซึ่งได้รับความนิยมเฉลิมฉลองทั่วไปนั้นจะแตกต่างกัน แต่ก็มีบางความเชื่อที่ยกย่องให้วันคเณศจตุรถีเป็นการเฉลิมฉลองวันประสูติของพระคเณศด้วยในรัฐอุตตรประเทศเรียกว่าเทศกาล “ติโลเชาฐ์” หรือ “สากัตเชาฐ์” และในมหาราษฏระก็มีบ้างที่เรียกว่า “ติลกุนท์จตุรถี”

## อ้างอิง

หมวดหมู่:พระพิฆเนศ
หมวดหมู่:วันสำคัญทางศาสนาฮินดู
หมวดหมู่:เทศกาลในประเทศอินเดีย
หมวดหมู่:วันสำคัญในเดือนมกราคม
หมวดหมู่:วันสำคัญในเดือนกุมภาพันธ์
ซาราห์ เซอิด

**เจ้าหญิงซาราห์ เซอิดแห่งอิรัก** (พระนามเดิม: **ซาราห์ แอนโทเนีย บัตเลอร์**; ) ประสูติเมื่อวันที่ 1 สิงหาคม 2515 ณ รัฐเท็กซัส เป็นธิดาของ กอล์ฟฟรีด ฟิลิป บัตเลอร์ กับ จีนส์ แฮมิลตัน พระบิดาของพระองค์เป็นนักธรณีวิทยาปิโตรเลียม และที่ปรึกษาบริษัทน้ำมันระหว่างประเทศ ทรงสำเร็จการศึกษาในมหาวิทยาลัยลอนดอน 
## เสกสมรส
ซาราห์ แอนโทเนีย บัตเลอร์ ทรงเสกสมรสกับ เจ้าชายเซอิด บิน ราอัดแห่งอิรัก เมื่อวันที่ 5 กรกฎาคม 2543 รับพระราขทานพระอิสริยยศ **มกุฎราชกุมารีแห่งอิรัก เจ้าหญิงแห่งจอร์แดน** เนื่องจากราชวงศ์อิรักสืบเชื้อสายมาจากราชวงศ์จอร์แดน ทำให้ทรงเป็นสมาชิกพระราชวงศ์จอร์แดน ซึ่งราชสำนักรับรองพระสถานะพระราชวงศ์อิรักเป็นส่วนหนึ่งของราชวงศ์จอร์แดนเช่นกัน  มีพระบุตรดังนี้
#เจ้าชายราอัด 
#เจ้าหญิงฮาลา
#เจ้าหญิงอิซไซ

พระกรณียากิจของพระองค์คือ ทรงมีบทบาทสำคัญในด้านสิทธิมนุษชยชน โดยทรงงานในทบวงการรักษาสันติภาพแห่งสหประชาชาติ และสำนักงานข้าหลวงใหญ่ผู้ลี้ภัยแห่งสหประชาชาติ
## อ้างอิง

หมวดหมู่:บุคคลจากรัฐเท็กซัส
หมวดหมู่:เจ้าหญิงจอร์แดน
หมวดหมู่:ราชวงศ์ฮัชไมต์
หมวดหมู่:เจ้าหญิงอิรัก
ทุรคาบูชา

**ทุรคาบูชา** (, , ) เป็นเทศกาลในศาสนาฮินดูที่บูชาพระทุรคา เป็นที่นิยมฉลองกันมากเป็นพิเศษในรัฐเบงกอลตะวันตก, รัฐอัสสัม, รัฐตรีปุระ และ รัฐโอฑิศา รวมถึงบังกลาเทศ และ เนปาล เทศกาลนี้ตรงกับเดือน “อัศวิน” ตามปฏิทินฮินดู (ราวกันยายน - ตุลาคม) เฉลิมฉลองหลายวัน มีการตกแต่งศาสนสถานและเวทีต่าง ๆ อย่างอลังการ (*[[pandal|ปันทัล]]*) การขับร้องบทสวดบูชา การแสดงและนาฏศิลป์ และขบวนแห่ เทศกาลนี้ถือเป็นเทศกาลหลักใหญ่หนึ่งในลัทธิศักติของศาสนาฮินดู

ทุรคาบูชานั้นเฉลิมฉลองชัยชนะของพระนางในศึกระหว่างพระทุรคา และ ปีศาจควาย มหิงษาสูร จึงเป็นนัยสื่อถึงการเฉลิมฉลองของความดีที่ชนะความชั่ว แต่กระนั้นก็เฉลิมฉลองเทศกาลเก็บเกี่ยวในฐานะของเทวีแห่งพลังมารดาอันสรรสร้างสรรพสิ่ง และชีวิตในจักรวาล

## หมายเหตุ

## อ้างอิง

### บรรณานุกรม

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* Sen Ramprasad (1720–1781). *Grace and Mercy in Her Wild Hair: Selected Poems to the Mother Goddess*. Hohm Press. .
* 
* 
* 
* 
* 

หมวดหมู่:วันสำคัญทางศาสนาฮินดู
หมวดหมู่:ลัทธิศักติ
หมวดหมู่:เทศกาลในประเทศอินเดีย
หมวดหมู่:วันสำคัญในเดือนกันยายน
หมวดหมู่:วันสำคัญในเดือนตุลาคม
มาจดา ราอัด

**เจ้าหญิงมาจญ์ดะฮ์ เราะอัด** () พระนามเดิม **มาร์กาเรธา อิงกา เอลิซาเบธ ลินด์** (; 5 กันยายน 2485 – 3 มกราคม 2568) เป็นธิดาของ สเวน กุสตาฟ ลินด์ และ คาริน โกลด์วอลล์ พระมารดาของพระองค์สืบเชื้อสายมาจาก พระเจ้าคาร์ลที่ 11 แห่งสวีเดน ผ่านทางราชวงศ์วาซา

## เสกสมรส
มาร์กาเรธา อิงกา เอลิซาเบธ ลินด์ เข้าพิธีเสกสมรสกับ ราอัด บิน เซอิด เมื่อวันที่ 30 มิถุนายน 2506 งานเสกสมรสจัดขึ้นที่ อัมมาน รับพระราชทานพระอิสริยยศ **เจ้าหญิงแห่งจอร์แดน มกุฎราชกุมารีแห่งอิรัก** มีพระบุตรดังนี้
#เซอิด บิน ราอัด
#มิเรด บิน ราอัด
#ฟิราส บิน ราอัด
#ไฟซัล บิน ราอัด
#นิสซา บินด์ ราอัด

ในปี 2513 พระสวามีของพระองค์ได้เป็นหัวหน้าราชวงศ์อิรัก และมีพระราชอิสริยยศไม่เป็นทางการคือ **สมเด็จพระราชาธิบดีแห่งอิรัก** พระองค์จึงมีพระราชอิสริยยศที่ **สมเด็จพระราชินีแห่งอิรัก** แต่พระราชอิสริยยศทั้ง 2 พระองค์เป็นเพียงการถวายพระเกียรติเท่านั้น พระอิสริยยศที่ทรงเป็นที่ยอมรับคือ **เจ้าชาย/เจ้าหญิงแห่งจอร์แดน**
## การงาน
พระองค์ทรงงานในหลายเรื่องในฐานะพระราชวงศ์ชั้นสูงของทั้งอิรักและจอร์แดน โดยทรงดำรงตำแหน่งประธานของคณะกิจกรรมบำบัดและทำงานให้กับการดูแลผู้ป่วยทางระบบประสาท ในปี 2529-2539 ทั้งยังทรงทำหน้าที่เป็นประธานของสุภาพสตรีสแกนดิเนเวียแห่งอัมมาน ตั้งแต่ปี 2528-2530 ในเดือนธันวาคม 2554 พระองค์และพระสวามี ทรงเป็นผู้อุปถัมภ์สถานเอกอัครราชทูตยูเครนประจำจอร์แดนในงานการกุศลประจำปี คริสต์มาส มาซาซา และในปี 2558 ทรงดำรงตำแหน่งเป็นหัวหน้าแม่บ้านแห่งสแกนดิเนเวีย โดยทรงได้รับความไว้วางพระราชหฤทัยจากพระมหากษัตริย์ของ 3 ประเทศคือ
*สมเด็จพระเจ้าเฟรเดอริกที่ 10 พระเจ้าแผ่นดินเดนมาร์ก
*สมเด็จพระเจ้าคาร์ลที่ 16 พระเจ้าแผ่นดินสวีเดน
*สมเด็จพระเจ้าฮารัลด์ที่ 5 พระเจ้าแผ่นดินนอร์เวย์

เจ้าหญิงมาจดา ราอัดแห่งจอร์แดน สิ้นพระชนม์เมื่อวันที่ 3 มกราคม พ.ศ. 2568 สิริพระชันษา 82 ปี

## อ้างอิง

หมวดหมู่:ชาวสวีเดน
หมวดหมู่:เจ้าหญิงจอร์แดน
หมวดหมู่:เจ้าหญิงอิรัก
หมวดหมู่:ราชวงศ์ฮัชไมต์
หมวดหมู่:สมเด็จพระราชินี
ปัญญา กฤษเจริญ

พระคุณเจ้า**ยอห์น บอสโก ปัญญา กฤษเจริญ** (18 ธันวาคม พ.ศ. 2492 – 6 มกราคม พ.ศ. 2568) อดีตมุขนายกองค์ที่ 6 ได้รับการอภิเษกโดยพระคาร์ดินัลไมเกิ้ล มีชัย กิจบุญชู อัครมุขนายกแห่งเขตมิสซังกรุงเทพฯ ณ โรงเรียนดรุณาราชบุรี จ.ราชบุรี ในวันที่ 28 พฤษภาคม ค.ศ.2005

## ประวัติการศึกษา
#### ระดับประถมต้น / มัธยม
* โรงเรียนดรุณาราชบุรี

#### ระดับอุดมศึกษา
* ค.ศ.1968 - 1970 สาขาปรัชญาศาสตร์ ณ เซมินารี Poonamallee, Madras
* ค.ศ.1973 - 1975 สาขาเทวศาสตร์ ณ วิทยาลัยกลาง ปีนัง

## ประวัติการทำงาน
* 22 พฤษภาคม ค.ศ.1976 รับศีลอนุกรมเป็นบาทหลวงโดยพระคุณเจ้ายอแซฟ เอก ทับปิง มุขนายกองค์ที่ 4 แห่งเขตมิสซังราชบุรี
* 18 มีนาคม ค.ศ.2005 - 13 มิถุนายน ค.ศ.2023 มุขนายกเขตมิสซังราชบุรี

#### งานอภิบาลประจำโบสถ์คาทอลิก
* ค.ศ. 1976-1981 ผู้ช่วยอธิการโบสถ์นักบุญอันตน โคกมดตะนอย
* ค.ศ. 1981-1986 อธิการโบสถ์นักบุญยาโกเบ แม่กลอง
* ค.ศ. 2003-2004 อธิการโบสถ์วัดนักบุญอังเยลา ซอนต้า

#### งานโรงเรียน
* ค.ศ. 1986-1990 อธิการโรงเรียนดรุณาราชบุรี
* ค.ศ. 1990-1991 ศึกษาต่อประเทศฟิลิปปินส์
* ค.ศ. 1991-1994 อธิการโรงเรียนดรุณาราชบุรี และ อธิการโรงเรียนดรุณาราชบุรีโปลีเทคนิค
* ค.ศ. 1994-1996 ศึกษาต่อประเทศสหรัฐอเมริกา
* ค.ศ. 1996-1999 อธิการเซมินารีแม่พระนิรมล ราชบุรี
* ค.ศ. 1999-2000 อธิการโรงเรียนดรุณาราชบุรี และ อธิการโรงเรียนดรุณาราชบุรีพณิชยการ
* ค.ศ. 2000-2001 อธิการโรงเรียนดรุณาราชบุรี, อธิการโรงเรียนดรุณาราชบุรีพณิชยการ และ อธิการโรงเรียนดรุณาราชบุรีโปลีเทคนิค

#### งานระดับเขตมุขมณฑล
* ค.ศ. 2001-2003 ผู้อำนวยการหน่วยงานประกาศพระวรสาร และ ดูแลอาคารมารดาราชินีแห่งอัครสาวก
* ค.ศ. 2003-2004 ผู้อำนวยการคณะกรรมาธิการฝ่ายงานธรรมทูต, ประธานกรรมการหน่วยงานประกาศพระวรสาร และ ประธานกรรมการเพื่อสุขภาพอนามัย

## มุขนายกเขตมิสซังราชบุรี
alt=|thumb|พิธีอภิเษกมุขนายก พระคุณเจ้ายอห์น บอสโก ปัญญา กฤษเจริญ โดยพระคาร์ดินัลไมเกิ้ล มีชัย กิจบุญชู ร่วมกับพระคุณเจ้าลอเรนซ์ เทียนชัย สมานจิต และอาร์ชบิชอปซัลวาตอเร เปนนักคีโอ
วันศุกร์ที่ 18 มีนาคม ค.ศ. 2005 ในโอกาสปิดการเข้าเงียบประจำปีของบาทหลวงเขตมิสซังราชบุรี ณ โบสถ์น้อย อาคารราชินีแห่งอัครสาวก สำนักมิสซังราชบุรี  ขณะนั้นพระคุณเจ้าลอเรนซ์ เทียนชัย สมานจิต (ปฏิบัติหน้าที่ผู้แทนพระสันตะปาปาเขตมิสซังราชบุรี) เป็นผู้ประกาศสารแต่งตั้งจากสมเด็จพระสันตะปาปาจอห์น ปอลที่ 2 นับเป็นมุขนายกองค์ที่ 6 ของเขตมิสซังราชบุรี

ในวันที่ 28 พฤษภาคม ค.ศ. 2005 ณ โรงเรียนดรุณาราชบุรี จ.ราชบุรี พระคุณเจ้ายอห์น บอสโก ปัญญา กฤษเจริญ ได้เข้ารับพิธีอภิเษกเป็นมุขนายก โดยพระคาร์ดินัลไมเกิ้ล มีชัย กิจบุญชู ร่วมกับพระคุณเจ้าลอเรนซ์ เทียนชัย สมานจิต และอาร์ชบิชอป ซัลวาตอเร เปนนักคีโอ

วันที่ 13 มิถุนายน ค.ศ.2023 สมเด็จพระสันตะปาปาฟรานซิสทรงอนุมัติการลาออกจากตำแหน่งประมุขเขตมิสซังราชบุรี เนื่องด้วยปัญหาสุขภาพ 

วันที่ 6 มกราคม ค.ศ.2025 เวลา 07:17 น. พระคุณเจ้ายอห์น บอสโก ปัญญา กฤษเจริญ มรณภาพอย่างสงบ ณ โรงพยาบาลเซนต์หลุยส์ แขวงยานนาวา เขตสาทร กรุงเทพมหานคร สิริอายุ 75 ปี

## อ้างอิง

## แหล่งข้อมูลอื่น
* สังฆมณฑลราชบุรี
* หอจดหมายเหตุอัครสังฆมณฑลกรุงเทพฯ 
* ลำดับขั้นของสังฆมณฑลในประเทศไทย

หมวดหมู่:มุขนายกมิสซังโรมันคาทอลิกราชบุรี
หมวดหมู่:บุคคลจากจังหวัดราชบุรี
คริสต์ทศวรรษ 2030

**คริสต์ทศวรรษ 2030**  () คือคริสต์ทศวรรษถัดไปตามปฏิทินเกรโกเรียน จะเริ่มต้นในวันที่ 1 มกราคม 2030 และจะสิ้นสุดลงในวันที่ 31 ธันวาคม 2039

## เหตุการณ์
* สำนักงานสถิติแห่งสหรัฐคาดการณ์ว่าโลกจะมีประชากรถึง 8.3 พันล้านคนในปี 2030
* นักประชากรศาสตร์ชาวฝรั่งเศส เอ็มมานูแอล ทอต คาดการณ์ว่าอัตราการรู้หนังสือของประชากรโลกจะใกล้แตะระดับ 100% ในทศวรรษนี้
*  คอมพิวเตอร์ระบบปฏิบัติการแบบยูนิกซ์ แบบ 32 บิต จะแสดงวันเดือนปีเป็น 13 ธันวาคม 1901 ในวันที่ 19 มกราคม 2038 (ปัญหาปี ค.ศ. 2038)

## อ้างอิง

หมวดหมู่:คริสต์ทศวรรษ 2030
หมวดหมู่:คริสต์ศตวรรษที่ 21
หมวดหมู่:เส้นเวลาอนาคต
อินทรโจก

thumb|200px|วัดอากาศไภรพ
thumb|200px|ตลาดรากี
**อินทรโจก** () หรือ **วังฆะ** () เป็นจัตุรัสสำหรับประกอบพิธีกรรมทางศาสนา ย่านตลาด และเส้นทางที่สำคัญทางประวัติศาสตร์แห่งหนึ่งของกรุงกาฐมาณฑุ ประเทศเนปาล ในอดีตย่านอินทรโจก ย่านมรุ จัตุรัสกาฐมาณฑุดูร์บาร์ ชนพหา และย่านอสัน ถือเป็นจุดหมายตาในเส้นทางการค้าระหว่างอินเดีย-ทิเบต ปัจจุบันเป็นย่านการค้าที่มีชีวิตชีวา

มีถนนหกสายบรรจบที่จัตุรัสอินทรโจก เชื่อมโยงกับจัตุรัสอื่น ๆ ในกาฐมาณฑุ เป็นเส้นทางที่มีวัดวาอารามและตลาดหลายแห่ง ดึงดูดผู้แสวงบุญและนักท่องเที่ยวเป็นจำนวนมาก จัตุรัสแห่งนี้ตั้งชื่อตามพระอินทร์ เทพเจ้าในศาสนาฮินดู

## สถานที่สำคัญ
* **[[อากาศไภรพ]]** เป็นสัญลักษณ์ของอินทรโจก ตั้งอยู่ทางตะวันออกของจัตุรัส วิหารแห่งนี้ประดิษฐานรูปเคารพอากาศไภรพ ด้านล่างของวิหารมีร้านค้าตั้งอยู่จำนวนหนึ่ง
* **วัดศิวะ** ตั้งอยู่ทางตอนเหนือของจัตุรัส เดิมเป็นที่ตั้งของเจดีย์ทว่าถูกทำลายลงหลังเกิดแผ่นดินไหวเมื่อ ค.ศ. 1934 ภายหลังได้สร้างศาลรูปโดมขนาดน้อยแทนที่
* **ตลาดรากี** เป็นตรอกคดเคี้ยวที่เต็มไปด้วยร้านรวงต่าง ๆ จำหน่ายสร้อยลูกแก้ว ตั้งอยู่ทางตะวันออกของจัตุรัส บรรพบุรุษของพ่อค้าแม่ค้าที่นี่เชื่อว่าอพยพมาจากอิรักยุคกลาง จึงเรียกตลาดนี้ว่า "รากี" มาจากคำว่า "อิรัก"
* **ถนนศุกระ** เป็นถนนที่ทอดยาวจากทางใต้ของจัตุรัสไปยังถนนใหม่ เรียงรายไปด้วยบ้านเรือนสีขาวที่ถูกสร้างใหม่หลังเหตุแผ่นดินไหวเมื่อ ค.ศ. 1934 ถนนนี้ตั้งตามนามศุกรราช ศาสตรี ถือเป็นย่านการค้าสำคัญของกาฐมาณฑุ

## อ้างอิง

หมวดหมู่:จัตุรัสในกาฐมาณฑุ
หมวดหมู่:สิ่งก่อสร้างในกาฐมาณฑุ
เสโต มัจฉินทรนาถ

**เสโต มัจฉินทรนาถ** () หรือ **มัจฉินทรนาถขาว** เป็นเทพในคติฮินดู-พุทธในกรุงกาฐมาณฑุ ประเทศเนปาล ถูกประดิษฐานภายในวัดชนพหา (บ้างเรียกมัจฉินทรนาถพหา) ย่านอินทรโจกใจกลางกรุงกาฐมาณฑุซึ่งก่อสร้างช่วงคริสต์ศตวรรษที่ 10 ทั้งนี้เสโต มัจฉินทรนาถถือเป็นพระโพธิสัตว์อวโลกิเตศวรรูปแบบหนึ่ง

ทุกปีจะมีเทศกาลเสโต มัจฉินทรนาถโก รถยาตรา จะมีการนำรูปเคารพของเสโต มัจฉินทรนาถประทับบนราชรถแล้วแห่แหนรอบกรุงกาฐมาณฑุ โดยนำรูปเคารพไปสรงน้ำและทาสีใหม่ พิธีกรรมดังกล่าวถือเป็นสัญลักษณ์การเปลี่ยนแปลงของชีวิต ซึ่งในช่วงพิธีกรรมนี้วัดจะปิดมิให้คนเข้าชม

นอกจากนี้ยังมีเทพอีกองค์หนึ่งที่มีลักษณะคล้ายกันคือราโต มัจฉินทรนาถหรือมัจฉินทรนาถแดงที่เมืองปาฏัน ถือเป็นเทพแห่งฝนในศาสนาพุทธแบบเนวาร

## ประวัติ
ในรัชสมัยพระเจ้ายักศยะแห่งราชวงศ์มัลละและชาวเมืองกานติปุรีอาบน้ำในลำน้ำศักดิ์สิทธิ์และขึ้นไปสักการะสวยัมภูนาถเพื่อขอพรให้พวกเขาขึ้นสวรรค์เมื่อตาย เมื่อยมราชทราบเรื่องจึงเดินทางมายังสวยัมภูนาถ แต่กลับถูกพระเจ้ายักศยะและคุรุตันตระกุมตัวไว้และขอพรให้ชีวิตเป็นอมตะหากไม่ให้พรนี้ก็จะมิให้ยมราชเสด็จออกไป ยมราชจึงอธิษฐานถึงอารยอวโลกิเตศวร (คือเสโต มัจฉินทรนาถ) ให้ช่วยตน ทันที่ที่ได้รับคำอธิษฐาน อารยอวโลกิเตศวรจึงปรากฏพระองค์ขึ้นจากน้ำ วรองค์มีสีขาว ดวงเนตรเหลือบมองต่ำ มีโองการให้พระราชาสร้างวิหารที่กาลมตีและพาคมตี พร้อมกับให้จัดเทศกาลแห่แหนรูปเคารพเทพเจ้าด้วยราชรถไปรอบ ๆ เมือง เทพเจ้าจะอวยพรให้ประชาชนทุกคนประสบแต่ความสุขและมีชีวิตที่ยืนยาว

## อ้างอิง

หมวดหมู่:พระโพธิสัตว์
หมวดหมู่:ศาสนาพุทธในประเทศเนปาล
อัลฟอนโซ แฟร์เรโร ลา มาร์โมรา

thumb|280x280px|นายกรัฐมนตรีคนที่ 6 ของอิตาลี
**อัลฟอนโซ แฟร์เรโร ลา มาร์โมรา** (; 18 พฤศจิกายน ค.ศ.1804 – 5 มกราคม ค.ศ.1878) เขาเป็นผู้บัญชาการทหารและเป็นรัฐบุรุษของอิตาลี เขามีพี่ชายคือ อัลเบอร์โต เดลลา มาร์โมรา และ อเลสซันโดร เฟอเรอโร ลา มาร์โมรา ซึ่งพวกเขาเป็นผู้ก่อตั้งหน่วยทหาร เบอร์ซักเลียรี

เขาเกิดที่เมืองตูริน เขาเข้าร่วมกับกองทัพซาร์ดีเนียในช่วง ค.ศ.1823 และได้รับยศเป็นกัปตันในเดือนมีนาคม ค.ศ.1848 เมื่อเขาได้รับความโดดเด่นในขณะที่เขาเป็นพันตรีในช่วงการโอบล้อมเปสชีรา ในวันที่ 5 สิงหาคม ค.ศ.1848 เขาได้ปลดปล่อย ชาร์ลส์ อัลเบิร์ต แห่งซาร์ดีเนีย จากมวลชนปฏิวัติในมิลาน ในเดือนตุลาคมได้รับยศเป็นนายพลควบกับรัฐมนตรีกระทรวงสงคราม หลังการปราบจราจลที่เจนัวในปี ค.ศ.1849 เขาได้สันนิษฐานอีกครั้งในเดือนพฤศจิกายน ค.ศ.1849 บันทึกสงครามของเขามีเนื้อหาเกี่ยวกับการบัญชาการรบของเขาในช่วงสงครามไครเมียซึ่งเขาเก็บเอาไว้จนถึงปี ค.ศ.1859

เขาเข้าร่วมสงครามกับออสเตรียในปี ค.ศ.1859 และในเดือนกรกฎาคมปีเดียวกัน เคานต์กาวูร์ก็ประสบความสำเร็จในการเป็นนายกรัฐมนตรี ในปี ค.ศ.1860 เขาถูกส่งไปที่เบอร์ลินและเซนต์ปีเตอส์เบิร์ก เพื่อจัดให้มีการรับรู้ถึงราชอาณาจักรอิตาลี ต่อมาเขาก็ดำรงตำแหน่งเป็นเจ้าเมืองมิลานและรองผู้ว่าการเมืองเนเปิลส์ จนกระทั่งเดือนกันยายน ปี ค.ศ.1864 เขารับช่วงในตำแหน่งนายกรัฐมนตรีต่อจากมาร์โค มินเก็ตตี้ ในฐานะนี้เขาได้ปรับเปลี่ยนขอบเขตของอนุสัญญาเดือนกันยายน โดยบันทึกที่เขาอ้างว่าอิตาลีมีอิสระเต็มที่ในการดำเนินการเกี่ยวกับแรงบันดาลใจในระดับชาติต่อการครอบครองกรุงโรมโดยเอกสารของวิสคอนตี-เวนอสตา หลังจากนั้นก็ได้ใช้ประโยชน์ในการเข้ายึดกรุงโรม
[thumb|411x411px|ลา มาร์โมรา (ทางขวา) กับ [จูเซปเป การิบัลดี|การิบัลดี (ทางซ้าย)]]
เมษายน ค.ศ.1866 เขาตกลงเป็นพันธมิตรกับปรัสเซียเพื่อต่อต้านออสเตรีย-ฮังการี และเมื่อสงครามอิสรภาพครั้งที่สามของอิตาลีได้ปะทุขึ้น เขาได้รับคำสั่งจากหน่วยกองพล เขาได้ให้ความเชื่อมั่นอย่างมากของพฤติกรรมที่ลังเลในการช่วงการบุกครั้งแรกของอิตาลีที่ดูเหมือนว่าจะได้เปรียบแต่กลับทำให้เขาพ่ายแพ้ในยุทธการคัสโตซาในวันที่ 23 มิถุนายน เขาถูกกล่าวหาว่าทรยศต่อเพื่อนร่วมชาติของเขา โดยเฉพาะอย่างยิ่งกับนายพลระดับสูงคนอื่น ๆ และการตีสองหน้าโดยปรัสเซีย ในที่สุด กลยุทธ์การตั้งรับของเขาก็ได้รับการตีพิมพ์ในชื่อ แสงเพิ่มเติมเกี่ยวกับเหตุการณ์ของปี ค.ศ.1866 (*Un po' più di luce sugli eventi dell'anno 1866* /More light on the events of 1866) เป็นขั้นตอนที่ทำให้เกิดการระคายเคืองในเยอรมนีและเปิดเผยให้เขารับผิดชอบเรื่องการละเมิดความลับของรัฐ ขณะเดียวกันเขาถูกส่งไปยังกรุงปารีสในปี ค.ศ.1867 เพื่อต่อต้านการเดินทางของฝรั่งเศสที่จะไปกรุงโรม และในปี ค.ศ.1870 หลังจากที่กรุงโรมเป็นเมืองหลวงของอิตาลี เขาก็ได้เป็นร้อยโทหลวง เขาเสียชีวิตที่ฟลอเรนซ์ในวันที่ 5 มกราคม ค.ศ.1878

## อ้างอิง
https://www.britannica.com/biography/Alfonso-Ferrero-La-Marmora

หมวดหมู่:บุคคลที่เกิดในปี พ.ศ. 2347
หมวดหมู่:บุคคลที่เสียชีวิตในปี พ.ศ. 2421
หมวดหมู่:นายกรัฐมนตรีราชอาณาจักรซาร์ดิเนีย
หมวดหมู่:นายกรัฐมนตรีอิตาลี
หมวดหมู่:บุคคลจากตูริน
หมวดหมู่:บุคคลในสงครามไครเมีย
หมวดหมู่:รัฐมนตรีว่าการกระทรวงการต่างประเทศอิตาลี
วงโมรันบง

**วงโมรันบง** (, *โมรันบงอักตัน*; แปล: วงดนตรีดอกหมู่ตันผี) เป็นวงผู้หญิงในประเทศเกาหลีเหนือ สมาชิกที่ได้รับเลือกจาก คิม จ็อง-อึน ผู้นำประเทศเกาหลีเหนือ การแสดงสไตล์การตีความของ ป็อป ร็อก และ ฟิวชั่น พวกเขาเป็นวงดนตรีหญิงล้วนแห่งแรกจากสาธารณรัฐประชาธิปไตยประชาชนเกาหลี และเปิดตัววงดนตรีนี้เมื่อวันที่ 6 กรกฎาคม พ.ศ. 2555  สไตล์ดนตรีที่หลากหลายของพวกเขาได้รับการอธิบายว่าไพเราะ

## สมาชิก

### ผู้บรรเลงดนตรี

* ซอนอู ฮยังฮี (선우향희) ไวโอลิน และหัวหน้าวง (ก่อนหน้านี้เป็นนักไวโอลินในวงซัมจียอน และวงคณะศิลปะมันซูแด)
* ฮง ซู-กยอง (홍수경) ไวโอลิน (คนที่ 2)
* ชา ยองมี (차영미) ไวโอลิน (คนที่ 3)
* ยู อึนจอง (유은정) เชลโล
* รี ฮี-กยอง (리희경) ซินธิไซเซอร์
* คิม ยองมี (김영미) ซินธิไซเซอร์
* ชเว จองอิม (최정임) แซ็กโซโฟน
* คิม จองมี (김정미) เปียโน
* ฮัน ซุนจอง (한순정) กลองชุด
* คัง รยองฮี (강령희) กีตาร์
* ชอน ฮเย-รยอน (전혜련) กีตาร์เบส

### ผู้ร้องเพลง

* คิม ยูกยอง (김유경)
* คิม ซอลมี (김설미)
* รยู จินอา (류진아)
* พัก มี-กยอง (박미경)
* จอง ซูฮยัง (정수향)
* พัก ซอนฮยัง (박선향)
* รา ยูมี (라유미)
* รี ซู-กยอง (리수경)
* รี มยองฮี (리명희)
* รี อกฮวา (리옥화)
* โช กุกฮยัง (조국향)
* ยู พงมี (유봉미)
* คิม ช็องเย (김청예)
* คิม อกจู (김옥주)

## อ้างอิง

## อ่านเพิ่ม
*

## แหล่งข้อมูลอื่น
* Pekka Korhonen's 
* Moranbong Band on Baike.com 
* ''State Merited Chorus & Moranbong Band'' picture album at Naenara

หมวดหมู่:กลุ่มดนตรีที่ก่อตั้งในปี พ.ศ. 2555
หมวดหมู่:กลุ่มดนตรีสัญชาติเกาหลีเหนือ
ยูนิออร์ ฟีร์โป

**เอกตอร์ ยูนิออร์ ฟีร์โป อาดาเมส** (; เกิด 22 สิงหาคม ค.ศ. 1996) หรือรู้จักกันในชื่อ **ยูนิออร์** เป็นนักฟุตบอลอาชีพชาวโดมินิกันปัจจุบันลงเล่นในตำแหน่งแบ็กซ้ายให้แก่เรอัลเบติส สโมสรในลาลิกา และทีมชาติสาธารณรัฐโดมินิกัน เขายังถือสัญชาติสเปนและลงเล่นให้แก่ทีมชาติสเปนในระดับเยาวชน

ยูนิออร์ เริ่มต้นอาชีพนักฟุตบอลกับเรอัลเบติส เบ  ก่อนจะถูกดันขึ้นสู่ทีมชุดใหญ่ในอีกสามปีถัดมา หลังจากเขาทำผลงานได้โดดเด่นในฤดูกาลแรกของเขากับเบติสชุดใหญ่ เขาถูกบาร์เซโลนาซื้อไปร่วมทีมด้วยราคา 18 ล้านยูโร เขาได้แชมป์โกปาเดลเรย์กับทีม แต่มักไม่ได้รับโอกาสลงสนามมากนักหลังตกเป็นตัวสำรองของฌอร์ดิ อัลบา ในปี ค.ศ. 2021 เขาถูกลีดส์ ยูไนเต็ดซื้อตัวไปร่วมทีมด้วยค่าตัว 15 ล้านยูโร

## สถิติสโมสร

## เกียรติประวัติ
**บาร์เซโลนา**
*โกปาเดลเรย์: 2020–21

**สเปน อายุไม่เกิน 21 ปี**
*ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2019

## อ้างอิง

หมวดหมู่:บุคคลที่เกิดในปี พ.ศ. 2539
หมวดหมู่:บุคคลที่ยังมีชีวิตอยู่
หมวดหมู่:ชาวสเปนเชื้อสายโดมินิกัน
หมวดหมู่:กองหลังฟุตบอล
หมวดหมู่:นักฟุตบอลชาวสเปน
หมวดหมู่:นักฟุตบอลชาวโดมินิกัน
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซกุนดาดิบิซิออน เบ
หมวดหมู่:ผู้เล่นในเตร์เซราดิบิซิออน
หมวดหมู่:ผู้เล่นเรอัลเบติส
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลลีดส์ยูไนเต็ด
หมวดหมู่:นักฟุตบอลต่างชาติในลีกสเปน
นิปปูร์

**นิปปูร์** (ซูเมอร์: *Nibru*, มักบันทึกตามตัวหนังสือคำเป็น , EN.LÍLKI, "นครเอ็นลิล;" แอกแคด: *Nibbur*) เป็นเมืองของชาวซูเมอร์ที่เก่าแก่ที่สุดในโลก ซึ่งเป็นที่เคารพสักการะเอ็นลิลซึ่งเป็นเทพเจ้าที่ชาวซูเมอร์นับถือว่าเป็น “เทพเจ้าแห่งสายลม” ปัจจุบันตั้งอยู่ในเขตผู้ว่าการอัลกอดิซียะฮ์ ประเทศอิรัก

## อ้างอิง

หมวดหมู่:โบราณสถานในประเทศอิรัก
ซัมซู-อิลูนา

**ซัมซู-อิลูนา** (อโมไรต์: *Shamshu*; ประมาณ 1750–1712 ปีก่อนคริสต์ศักราช) เป็ยกษัตริย์องค์ที่ 7 ผู้ก่อตั้งราชวงศ์อามูร์แห่งบาบิโลน ครองราชย์ใน 1750 ถึง 1712 ปีก่อนคริสต์ศักราช หรือจาก 1686 ถึง 1648 ปีก่อนคริสต์ศักราช พระองค์เป็นผู้สืบทอดและพระราชโอรสในพระเจ้าฮัมมูราบีกับพระราชมารดาไม่ทราบพระนาม รัชสมัยของพระองค์มีการลุกฮืออย่างรุนแรงในพื้นที่ที่พระราชบิดาพิชิตและการละทิ้งเมืองสำคัญหลายแห่ง (โดยหลักอยู่ใน

## นโยบายภายในประเทศ
รัชสมัยซัมซู-อิลูนาไม่ได้มุ่งเน้นไปที่สงครามคลอด พระองค์ยังเป็นที่รู้จักจากการซ่อมแซมกำแพงเมืองหลายแห่ง เช่น ที่คิช, นิปปูร์ และซิปปาร์ แม้ว่าจะมีปัญหาบางส่วนก็ตาม และโฆษณาชวนเชื่อลัทธิมาร์ดุกของพระราชบิดาต่อ พระองค์ยังฟื้นฟูวิหารเอ-บับบาร์แห่งชามัช (หรืออูตู) ที่ลาร์ซา ซิกกุรัตที่ และซิกกุรัตแห่งซาบาบาและอิชตาร์ที่

นอกจากนี้ มีผู้คาดการณ์ว่าซัมซู-อิลูนาจัดตั้งปฏิทินบาบิโลนมาตรฐาน น่าจะมีไว้เพื่อทำให้จักรวรรดิของพระองค์ใกล้ชิดมากขึ้น

## อ้างอิง

## แหล่งข้อมูลอื่น

*Babylonian Empire (Old Babylonian Period) / Dynasty I
*Timeline: Apum / Abum (City State of Shehna)
*Timeline: Terqa (State of Hana / Hanna / Khana)

หมวดหมู่:พระมหากษัตริย์บาบิโลน
อาบี-เอชูฮ์

**อาบี-เอชูฮ์** (Abī-Ešuḫ; รูปแบบอื่น: m*a-bi-ši*, "Abiši", m*E-bi-šum*, "Ebišum") เป็นกษัตริย์องค์ที่ 8 ในราชวงศ์ที่ 1 แห่งบาบิโลนและครองราชย์เป็นเวลา 28 ปี ตั้งแต่ 1648–1620 ปีก่อนคริสต์ศักราช หรือ 1711&ndash;1684 ปีก่อนคริสต์ศักราช โดยสืบทอดราชบัลลังก์ถัดจากซัมซู-อิลูนา พระราชบิดา

## จารึก


## อ้างอิง

 
## แหล่งข้อมูลอื่น
*Abī-Ešuḫ year-names at CDLI.
*A hymn to Marduk for Abī-Ešuḫ at ETCSL.
*A praise poem of Abī-Ešuḫ at ETCSL.

หมวดหมู่:พระมหากษัตริย์บาบิโลน
ชาวแอเมอไรต์

**แอเมอไรต์** (; ; แอกแคด: 𒀀𒈬𒊒𒌝  หรือ 𒋾𒀉𒉡𒌝/𒊎 ; ; ) เป็นกลุ่มชนดั้งเดิมที่พูดภาษาในกลุ่มภาษาเซมิติกจากลิแวนต์ ซึ่งปกครองพื้นที่ส่วนใหญ่ของเมโสโปเตเมียตอนใต้ตั้งแต่ศตวรรษที่ 21 ก่อนคริสต์ศักราช จนถึงปลายศตวรรษที่ 17 ก่อนคริสต์ศักราช ซึ่งพวกเขาก่อตั้งนครรัฐสำคัญหลายแห่ง เช่น อีซิน, ลาร์ซา และบาบิโลน จนกลายเป็นจักรวรรดิบาบิโลนเก่าในเวลาต่อมา ศัพท์  ในข้อความภาษาแอกแคดและซูเมอร์สื่อถึงชาวแอเมอไรต์, เทพประจำเมือง และอาณาจักร ในคัมภีร์ไบเบิลกล่าวถึงพวกแอเมอไรต์ว่าเป็นกลุ่มชนที่อาศัยอยู่ในคานาอันทั้งก่อนและหลังการพิชิตดินแดนโดยโยชูวา

## อ้างอิง

## แหล่งข้อมูลอื่น


หมวดหมู่:คานาอัน
หมวดหมู่:ชนชาติในคัมภีร์ฮีบรู
หมวดหมู่:กลุ่มชนที่พูดภาษาเซมิติก
ปวดกล้ามเนื้อ

อาการ**ปวดกล้ามเนื้อ** () เป็นอาการที่เกิดได้จากโรคหลายโรค สาเหตุที่พบบ่อยคือการใช้กล้ามเนื้อมากเกินไป สาเหตุอื่นของอาการปวดกล้ามเนื้อเฉียบพลันอาจเกิดจากการติดเชื้อไวรัส โดยเฉพาะในกรณีที่ไม่มีประวัติการบาเจ็บ ส่วนอาการปวดกล้ามเนื้อเรื้อรังอาจเกิดจากโรคเมตาบอลิก การขาดสารอาหารบางชนิด หรือโรคอ่อนล้าเรื้อรัง เป็นต้น

หมวดหมู่:ความผิดปกติของเนื้อเยื่ออ่อน
หมวดหมู่:ความเจ็บปวด
พาริส อินทรโกมาลย์สุต

**พาริส อินทรโกมาลย์สุต** (เกิด ) ชื่อเล่น **ไอซ์** เป็นนักแสดงและนักร้องลูกเสี้ยวไทย-อังกฤษ (คุณแม่เป็นลูกครึ่ง) มีผลงานเป็นที่รู้จักจากบท *ฉี* จากละครเรื่อง *[[เลือดข้นคนจาง]]* และเป็นหนึ่งในสมาชิกไนน์บายนาย โดยมีตำแหน่งเป็น lead vocal

ในปี พ.ศ. 2563 พาริสมีผลงานเป็นหนึ่งในทีมนักแสดงชุดใหม่ของ *ฉลาดเกมส์โกง เดอะซีรีส์* ซึ่งใช้โครงเรื่องจากภาพยนตร์ *[[ฉลาดเกมส์โกง]]* ที่ประสบความสำเร็จเป็นอย่างมาก ผลิตโดยจีดีเอช และจอกว้างฟิล์ม กำกับการแสดงโดย พัฒน์ บุญนิธิพัฒน์

## ประวัติ
ไอซ์ พาริส เกิดเมื่อวันที่ 22 ตุลาคม พ.ศ. 2541 มีพี่สาว 1 คน และพาริสเป็นลูกชายคนเล็ก เป็นศิษย์เก่า คณะนิเทศศาสตร์ จุฬาลงกรณ์มหาวิทยาลัย หลักสูตรนานาชาติ ปัจจุบันอาศัยอยู่กับคุณแม่และพี่สาว 

ไอซ์ พาริส เริ่มมีผลงานแสดงครั้งแรกโดยแสดงเป็นตัวประกอบใน *[[Project S The Series]]* ตอน SOS skate ซึม ซ่าส์ ออกอากาศปี พ.ศ. 2560 ทางช่องจีเอ็มเอ็ม 25 หลังจากนั้นในปี พ.ศ. 2561 พาริสได้มีผลงานการแสดงอย่างเต็มตัวเรื่องแรกโดยรับบทเป็นฉีในละคร *[[เลือดข้นคนจาง]]* ออกอากาศในเดือนกันยายน ทางช่องวัน 31 สำหรับบทบาทนี้ผู้กำกับ ทรงยศ สุขมากอนันต์ ได้สร้างตัวละครนี้โดยอิงจากพาริส ไม่ว่าจะเป็นความรักในดนตรี ชอบเล่นกีตาร์ รวมถึงพ่อของเขาที่เสียชีวิตด้วยโรคลูคีเมียเฉียบพลัน โรคเดียวกับแม่นิภาของฉีในเรื่อง และในปีต่อมาได้ร่วมเล่นซีรีส์ *[[Great Men Academy สุภาพบุรุษสุดที่เลิฟ]]*  ออกอากาศเดือนกุมภาพันธ์ปี พ.ศ. 2562 ทาง ไลน์ทีวี และรีรันทางช่องวัน 31 อีกครั้งในเดือนกรกฎาคมปีเดียวกัน (รับบท เวียร์) 

นอกจากมินิอัลบั้มกับ ไนน์บายนาย พาริสมีผลงานเพลงประกอบซีรีส์เรื่อง *[[รักฉุดใจนายฉุกเฉิน]]* "รักติดไซเรน" ร่วมกับ ณิชาภัทร ฉัตรชัยพลรัตน์ ซึ่งมียอดวิวมากกว่า 176 ล้าน รวมถึง รักติดไซเรน Midnight Version ที่พาริสมีส่วนร่วมในการแต่งท่อนแรปเอง และปลายปีเดียวกัน พาริสได้เข้าร่วมโปรเจกต์ 12 หนังสั้น 12 บทเพลงของทางแกรมมี่ ในชื่อ *Human Error Album* โดยมีหนังสั้นเรื่อง *RED* ที่กำกับโดย ทรงยศ สุขมากอนันต์ ส่วนงานเพลง Best For You ได้ รัฐ Tattoo Colour มารับหน้าที่โปรดิวเซอร์ หลังจากนาดาวมิวสิกเปิดตัวในปี พ.ศ. 2563 พาริสมีซิงเกิลเพลง "ดี๊ดี (Unexpected)" ซึ่งเป็นผลงานร่วมกับ กฤษณภูมิ พิบูลสงคราม และสร้างกระแส "ดี๊ดี Challenge" ได้ในวงกว้าง และต่อเนื่องด้วยเพลง "หอมเธอ" ที่พาริสได้ร่วมงานกับจรินทร์พร จุนเกียรติเป็นครั้งแรก

หลังจากเพิ่งเข้าวงการมาได้ 3 ปี พาริสได้รับโอกาสเป็นพระเอกเต็มตัวในละคร *หนี้เสน่หา* โดยร่วมแสดงกับหนึ่งธิดา โสภณ

## ผลงานการแสดง
### ภาพยนตร์

### ละครโทรทัศน์/ซีรีส์

### ละครเวที

### พากย์เสียง

### มิวสิควิดีโอ

### รายการ

## ผลงานเพลง
### ไนน์บายนาย

### อัลบัม

### ซิงเกิล

### คอนเสิร์ต

## รางวัล

## อ้างอิง

## แหล่งข้อมูลอื่น
*
*

หมวดหมู่:นักแสดงชายชาวไทย
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายสหราชอาณาจักร
หมวดหมู่:นักร้องชายชาวไทย
หมวดหมู่:บุคคลจากคณะนิเทศศาสตร์ จุฬาลงกรณ์มหาวิทยาลัย
สถานีรถไฟฮิเมจิ

**สถานีรถไฟฮิเมจิ** () ตั้งอยู่ในเมืองฮิเมจิ จังหวัดเฮียวโงะ ประเทศญี่ปุ่น ดำเนินงานโดยบริษัทรถไฟญี่ปุ่นตะวันตก (JR ตะวันตก) ให้บริการรถไฟระหว่างเมืองและรถไฟความเร็วสูงซันโยชิงกันเซ็ง ตัวสถานีตั้งอยู่ห่างจากปราสาทฮิเมจิราว 1.3 กิโลเมตร

## ชานชาลา

## แหล่งข้อมูลอื่น

หมวดหมู่:สถานีรถไฟในจังหวัดเฮียวโงะ
หมวดหมู่:สถานีรถไฟของบริษัทรถไฟญี่ปุ่นตะวันตก
รายชื่อตอนในเกมกลคนอัจฉริยะ

รายชื่อตอนของการ์ตูนทีวีแอนิเมชันของประเทศญี่ปุ่นเรื่อง **[[ยูกิโอ ดูเอลมอนสเตอร์]]** ซีรีส์จากยูกิโอ ซึ่งได้ออกอากาศตั้งแต่วันที่ 18 เมษายน ค.ศ. 2000 จนถึงวันที่ 29 กันยายน ค.ศ. 2004 โดยแบ่งออกเป็น 5 ซีซัน

## เพลง

### เพลงเปิด
**Yu-Gi-Oh!**

**Yu-Gi-Oh! Duel Monsters**

### เพลงจบ
**Yu-Gi-Oh!**

**Yu-Gi-Oh! Duel Monsters**

## ยูกิโอ (2541)

## ยูกิโอ ดูเอลมอนสเตอร์

### ดูเอลลิสคิงดอม (ฤดูกาลที่ 1)

### แบทเทิลซิตี้ (ฤดูกาลที่ 2)

### ศึกอัลคาทราซ (ฤดูกาลที่ 3)

### ศึกคืนชีพมังกรล้างโลก (ฤดูกาลที่ 4)

### ศึกดูเอลท้าฟาโรห์ (ฤดูกาลที่ 5)

## ยูกิโอ แคปซูลมอนสเตอร์

## ภาพยนตร์

หมวดหมู่:รายชื่อตอนในยูกิโอ เกมกลคนอัจฉริยะ
กองเรือที่ 2 (กองทัพเรือจักรวรรดิญี่ปุ่น)

**กองเรือที่ 2** () เป็นกองเรือของกองทัพเรือจักรวรรดิญี่ปุ่น (IJN) ที่ได้รับการสร้างขึ้นในฐานะกองกำลังจู่โจมเคลื่อนที่เพื่อตอบโต้การสู้รบกับประเทศรัสเซีย และเห็นได้ในทุกปฏิบัติการทางทหารของกองทัพเรือจักรวรรดิญี่ปุ่น จนกระทั่งสิ้นสุดสงครามโลกครั้งที่สอง

## ประวัติ
ได้รับการก่อตั้งขึ้นเมื่อวันที่ 27 ตุลาคม ค.ศ. 1903 ซึ่งกองเรือที่ 2 ได้รับการสร้างขึ้นโดยกองบัญชาการแห่งจักรวรรดิในฐานะกองกำลังจู่โจมเคลื่อนที่ของเรือลาดตระเวนและเรือพิฆาต เพื่อไล่ตามกองเรือลาดตระเวนฐานวลาดีวอสตอคของกองทัพเรือจักรวรรดิรัสเซีย ในขณะที่กองเรือญี่ปุ่นที่เหลือ (กองเรือที่ 1 กองทัพเรือจักรวรรดิญี่ปุ่น) ยังคงปิดล้อมพอร์ตอาร์เทอร์ ด้วยความหวังว่าจะล่อให้เรือประจัญบานของกองเรือแปซิฟิกรัสเซียเข้าสู่การเผชิญหน้าแนวเส้นประจัญบานแบบคลาสสิกในทะเลเปิด

[thumb|right|จดหมายจาก[พลเรือโท อิจูอิน โกโร ถึงเรือเอก เอร์เนสโต บูร์ซาลยี แห่งราชนาวีอิตาลี โดยขอบคุณเขาสำหรับความเอื้อเฟื้อ ที่ขยายไปถึงกองเรือที่สอง แห่งกองทัพเรือจักรวรรดิญี่ปุ่น ซึ่งไปเยือนประเทศอิตาลีในปี ค.ศ. 1907]]

ในฐานะที่เป็นกองกำลังเคลื่อนที่หลักในกองทัพเรือจักรวรรดิญี่ปุ่น กองเรือที่ 2 ได้เข้าสู่ปฏิบัติการรบของกองทัพเรือจักรวรรดิญี่ปุ่นในอนาคตทั้งหมดมากขึ้น นับตั้งแต่ก่อตั้งจนกระทั่งกองทัพเรือจักรวรรดิญี่ปุ่นสลายตัวเมื่อสิ้นสุดสงครามโลกครั้งที่สอง

## อ้างอิง

### หนังสือ
*
*
*

## แหล่งข้อมูลอื่น
*
*

### หมายเหตุ


หมวดหมู่:กองเรือของกองทัพเรือจักรวรรดิญี่ปุ่น
หมวดหมู่:กองเรือนาวี
กาษฐมณฑป

**กาษฐมณฑป** () หรือ **มรุ สตะ** () เป็นอาคารไม้หลังหนึ่งสำหรับใช้เป็นที่พักสาธารณะ จำนวนชั้นสามชั้น ภายในมีศาลเจ้าอุทิศให้โยคีโครัขนาถ ตั้งอยู่ในย่านมรุ กรุงกาฐมาณฑุ ประเทศเนปาล หลังเหตุแผ่นดินไหวเมื่อ พ.ศ. 2558 ทำให้กาษฐมณฑปพังทลายลง นักโบราณคดีจึงเข้าขุดค้นแล้วพบว่า โบราณสถานแห่งนี้อาจสร้างขึ้นเมื่อคริสต์ศตวรรษที่ 7 ตรงกับยุคลิจฉวี

## อ้างอิง

## แหล่งข้อมูลอื่น
* 

หมวดหมู่:โบสถ์พราหมณ์ในกาฐมาณฑุ
พระราม 9

**พระราม 9** อาจหมายถึง
* ถนนพระราม 9 ถนนในกรุงเทพมหานคร
* แยกพระราม 9  หรือแยกอโศก-รัชดาในเขตดินแดง กรุงเทพมหานคร เป็นจุดตัดของถนนรัชดาภิเษก, ถนนอโศก-ดินแดง และถนนพระราม 9
* สะพานพระราม 9 เป็นสะพานข้ามแม่น้ำเจ้าพระยา ระหว่างเขตยานนาวา และเขตราษฎร์บูรณะ กรุงเทพมหานคร
* สถานีพระราม 9 สถานีรถไฟฟ้าในเส้นทางรถไฟฟ้ามหานคร สายเฉลิมรัชมงคล
* โรงพยาบาลพระราม 9 โรงพยาบาลเอกชน ตั้งอยู่บนถนนพระราม 9 เขตห้วยขวาง กรุงเทพมหานคร
* วัดพระราม ๙ กาญจนาภิเษก วัดของคณะสงฆ์ฝ่ายธรรมยุติกนิกาย ตั้งอยู่ที่เขตห้วยขวาง กรุงเทพมหานคร
การเฝ้ายามกลางคืน

***การเฝ้ายามกลางคืน*** (, ) หรือ **กองทหารรักษาการณ์เขตที่สองภายใต้บังคับบัญชาของร้อยเอกฟรันส์ บันนิง โกก** (Militia Company of District II under the Command of Captain Frans Banninck Cocq) เป็นภาพวาดสีน้ำมันบนผ้าใบที่วาดโดยแร็มบรันต์ จิตรกรชาวดัตช์ในปี ค.ศ. 1642 ภาพนี้เป็นหนึ่งในชุดสะสมของพิพิธภัณฑ์อัมสเตอร์ดัม ปัจจุบันถูกจัดแสดงที่ริกส์มิวเซียมในกรุงอัมสเตอร์ดัม

ราวปี ค.ศ. 1638–1639 แร็มบรันต์ได้รับการว่าจ้างจากฟรันส์ บันนิง โกก นายกเทศมนตรีเมืองอัมสเตอร์ดัม และทหารรักษาการณ์ 17 นายให้วาดภาพหมู่เพื่อใช้ประดับในงานเลี้ยงที่ศูนย์บัญชาการ Kloveniersdoelen เป็นเงิน 1600 กิลเดอร์ แร็มบรันต์วาดภาพนี้เสร็จในปี ค.ศ. 1642 *การเฝ้ายามกลางคืน* เป็นภาพกองทหารรักษาการณ์ นำโดยบันนิง โกก (ชุดดำ สายสะพายสีแดง) และร้อยโทวิลเลิม ฟัน เรยเตินบืร์ช (ชุดเหลือง สายสะพายสีขาว) มีขนาดเกือบเท่าคนจริง ภาพนี้ถูกจัดแสดงในโถงใหญ่ที่ Kloveniersdoelen ก่อนจะย้ายไปอยู่ที่ศาลากลางของกรุงอัมสเตอร์ดัมในปี ค.ศ. 1715 และภาพถูกตัดออกบางส่วน เมื่อนโปเลียนยึดครองเนเธอร์แลนด์ในปี ค.ศ. 1810 ภาพถูกย้ายไปไว้ที่คฤหาสน์ Trippenhuis ซึ่งนโปเลียนมีรับสั่งให้นำกลับมาไว้ที่ศาลากลางเช่นเดิม เมื่อการยึดครองสิ้นสุดลงในปี ค.ศ. 1813 ภาพถูกนำกลับไปไว้ที่คฤหาสน์ Trippenhuis ซึ่งต่อมากลายเป็นที่ตั้งของสถาบันศิลปะและวิทยาศาสตร์เนเธอร์แลนด์ จนกระทั่งในปี ค.ศ. 1885 *การเฝ้ายามกลางคืน* ถูกนำไปจัดแสดงที่ริกส์มิวเซียมจนถึงปัจจุบัน

*การเฝ้ายามกลางคืน* เป็นหนึ่งในผลงานของแร็มบรันต์ที่เป็นที่รู้จักดีที่สุด และเป็นหนึ่งในภาพวาดที่โดดเด่นของยุคทองของเนเธอร์แลนด์ มีการใช้เทคนิคที่เรียกว่า tenebrism ที่ใช้แสงเงาช่วยให้ภาพดูสมจริง พร้อมทั้งเพิ่มความเป็นนาฏกรรมและสื่ออารมณ์ได้มากยิ่งขึ้น ในบรรดาบุคคล 34 คนในภาพ มีเพียง 18 คนที่มีตัวตนอยู่จริง นอกเหนือจากนั้นเป็นสัญลักษณ์ต่าง ๆ ที่แร็มบรันต์ใช้อุปมาถึงกองทหาร

อนึ่ง ภาพคัดลอกของ *การเฝ้ายามกลางคืน* โดยแคร์ริต ลันเดนส์ ที่แสดงขนาดเดิมของภาพ ถูกจัดแสดงอยู่ที่หอศิลป์แห่งชาติ ที่กรุงลอนดอน ประเทศอังกฤษ

## อ้างอิง

## อ่านเพิ่ม
* 
* 

## แหล่งข้อมูลอื่น
* 

หมวดหมู่:แร็มบรันต์
หมวดหมู่:จิตรกรรมสีน้ำมัน
หมวดหมู่:ผลงานในปี พ.ศ. 2185
ราฟีญา

**ราฟีญา** () เป็นชื่อเล่นของชื่อตัว **[[ราฟาเอล (ชื่อตัว)|ราฟาแอล]]** () ในภาษาโปรตุเกส และอาจหมายถึง:

* ราฟีญา (นักฟุตบอลเกิด พ.ศ. 2528) นักฟุตบอลชาวบราซิล ปัจจุบันเล่นให้แก่ฟลาเม็งกู
* ราฟีญา (นักฟุตบอลเกิด พ.ศ. 2525) นักฟุตบอลชาวบราซิล ปัจจุบันเล่นให้แก่เฮ็ลซิงกินยัลกาปัลโลกลูบี
* ราฟีญา (นักฟุตบอลเกิด พ.ศ. 2530) นักฟุตบอลชาวบราซิล เคยเล่นให้แก่พัทยา ยูไนเต็ด
* ราฟีญา (นักฟุตบอลเกิด พ.ศ. 2535) นักฟุตบอลชาวบราซิล ปัจจุบันเล่นให้แก่โกยาส
* ราฟีญา (นักฟุตบอลเกิด พ.ศ. 2536) นักฟุตบอลชาวสเปน-บราซิล ปัจจุบันเล่นให้แก่ปารีแซ็ง-แฌร์แม็ง
* ราฟีญา (นักฟุตบอลเกิดเดือนเมษายน พ.ศ. 2536) นักฟุตบอลชาวบราซิล ปัจจุบันเล่นให้แก่กาเฟตาเลโรสเดเชียปัส
* ราฟีญา (นักฟุตบอลเกิด พ.ศ. 2539) นักฟุตบอลชาวบราซิล ปัจจุบันเล่นให้แก่บาร์เซโลนา
* ราฟาแอล เรแบลู (เกิด พ.ศ. 2523) นักต่อสู้แบบผสมชาวบราซิล
* ราฟาแอลา จี มีรังดา ตราวัลเยา (เกิด พ.ศ. 2531) นักฟุตบอลชาวบราซิล ปัจจุบันเล่นให้แก่ทีมชาติหญิงและบอสตันเบรกเกอส์
* ซังดรู ราฟาแอล ไวกา กูญา (เกิด พ.ศ. 2535) นักฟุตบอลชาวโปรตุเกสผู้มีชื่อเล่นว่าราฟีญา
ริกี ปุตช์

**ริการ์ต "ริกี" ปุตช์ มาร์ตี** (, ; เกิด 13 สิงหาคม ค.ศ. 1999) เป็นนักฟุตบอลอาชีพชาวสเปน ปัจจุบันเล่นในตำแหน่งกองกลางให้แก่แอลเอ แกลักซี สโมสรในเมเจอร์ลีกซอกเกอร์

## อ้างอิง

## แหล่งข้อมูลอื่น

*
*

หมวดหมู่:บุคคลที่เกิดในปี พ.ศ. 2542
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวสเปน
หมวดหมู่:นักฟุตบอลชาวกาตาลา
หมวดหมู่:กองกลางฟุตบอล
หมวดหมู่:ผู้เล่นในเมเจอร์ลีกซอกเกอร์
หมวดหมู่:ผู้เล่นในลาลิกา
หมวดหมู่:ผู้เล่นในเซกุนดาดิบิซิออน
หมวดหมู่:ผู้เล่นในเซกุนดาดิบิซิออน เบ
หมวดหมู่:ผู้เล่นสโมสรฟุตบอลบาร์เซโลนาอัตเลติก
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นแอลเอ แกลักซี
หมวดหมู่:นักฟุตบอลทีมชาติกาตาลุญญา
จอห์น มาร์แชล (นักโบราณคดี)

**เซอร์ จอห์น ฮิวเบิร์ต มาร์แชล** (, 19 มีนาคม 2419-17 สิงหาคม 2501) เป็นผู้อำนวยการทั่วไปของการสำรวจทางโบราณคดีของอินเดียตั้งแต่ พ.ศ. 2445 ถึง 2471 เขาตรวจสอบการขุดค้นฮารัปปาและโมเฮนโจ-ดาโร ซึ่งเป็นเมืองหลักสองแห่งของอารยธรรมลุ่มแม่น้ำสินธุ

## ประวัติส่วนตัวและอาชีพ
มาร์แชลจบการศึกษาที่วิทยาลัยดัลวิชและคิงส์คอลเลจเคมบริดจ์ ใน พ.ศ. 2441 เขาได้รับรางวัล Porson

ใน พ.ศ. 2445 ลอร์ดเคอร์ซอน อุปราชคนใหม่ของอินเดีย แต่งตั้งมาร์แชลเป็นผู้อำนวยการทั่วไปด้านโบราณคดีในการปกครองของอังกฤษ มาร์แชลปรับปรุงวิธีการทางโบราณคดีให้ทันสมัยในทวีปนั้นโดยแนะนำโปรแกรมการทำรายการและการอนุรักษ์โบราณสถานและสิ่งประดิษฐ์

มาร์แชลเริ่มฝึกให้ชาวอินเดียมีส่วนร่วมในการขุดในประเทศของตนเอง ใน พ.ศ. 2456 เขาเริ่มการขุดที่เมืองตักศิลา ซึ่งกินเวลานานถึงยี่สิบปี ใน พ.ศ. 2461 เขาวางศิลาฤกษ์สำหรับพิพิธภัณฑ์เมืองตักศิลาซึ่งในปัจจุบันมีสิ่งประดิษฐ์มากมายและรูปถ่ายของมาร์แชลไม่กี่รูป จากนั้นเขาก็ย้ายไปยังแหล่งอื่น ๆ รวมถึงสาญจีและสารนาถ ศูนย์กลางของชาวพุทธ

งานของเขาเป็นหลักฐานแสดงถึงอายุของอารยธรรมอินเดียโดยเฉพาะอารยธรรมลุ่มแม่น้ำสินธุและยุคเมารยะ (ยุคพระเจ้าอโศกมหาราช) ตามการนำของคนก่อนหน้าเขา อเล็กซานเดอร์ คันนิงแฮม มาร์แชลล์ ใน พ.ศ. 2463 เริ่มขุดที่ฮารัปปา กับ daya ram sahni ในฐานะผู้อำนวยการ ใน พ.ศ. 2465 เริ่มต้นงานที่โมเฮนโจ-ดาโร ผลของความพยายามเหล่านี้ซึ่งเผยให้เห็นวัฒนธรรมโบราณระบบการเขียนของตัวเองได้รับการตีพิมพ์ใน อิลลัสเตรเตด ลอนดอน นิวส์ เมื่อวันที่ 20 กันยายน พ.ศ. 2467 นักวิชาการเชื่อมโยงสิ่งประดิษฐ์กับอารยธรรมโบราณของซูเมอร์ในเมโสโปเตเมีย การขุดที่ตามมาแสดงให้เห็นว่า ฮารัปปา และ โมเหนโจ-ดาโร เป็นเมืองที่มีการวางแผนที่ซับซ้อนพร้อมระบบประปาและห้องอาบน้ำ

มาร์แชลยังนำการขุดที่เนินยุคก่อนประวัติศาสตร์ที่ Sohr Damb ใกล้กับนาลในบาโลชิสถาน ตอนนี้มีการรวบรวมภาชนะเครื่องปั้นดินเผาขนาดเล็กจากแหล่งอยู่ในบริติชมิวเซียม เขายังเป็นที่รู้จักกันดีว่ามีส่วนสำคัญในการขุดค้นที่ นอสซอส และแหล่งอื่น ๆ อีกมากมายในครีตระหว่าง พ.ศ. 2441 ถึง 2444

มาร์แชลได้รับการแต่งตั้งเป็นสหายของจักรวรรดิอินเดียในเดือนมิถุนายน พ.ศ. 2453 และอัศวินในเดือนมกราคม พ.ศ. 2458

## สิ่งพิมพ์
* 
** Volume 1
** Volume 2
*
   	
*
**Taxila Achaeological Excavations Vol.III
*
*
*

## ดูเพิ่ม
* อารยธรรมลุ่มแม่น้ำสินธุ

## อ้างอิง

## แหล่งข้อมูลอื่น

*J. H. Marshall, "The Date of Kanishka", *Journal of the Royal Asiatic Society of Great Britain and Ireland*, 1914, pp.&nbsp;973–986.
*Sir John Marshall, ''A Guide to Taxila''. Calcutta: Superintendent Government Printing, India, 1918,  archive.org.
*"Sir John Hubert Marshall", britannica.com.

หมวดหมู่:นักโบราณคดีชาวอังกฤษ
หมวดหมู่:บุคคลจากเชสเตอร์
เลาฟ์

**อารี สเตแพรนส์ เลฟฟ์** () หรือรู้จักในชื่อ **เลาฟ์** () เกิดเมื่อวันที่ 8 สิงหาคม ค.ศ. 1994 เป็นนักร้อง นักแต่งเพลง โปรดิวเซอร์เพลง ชาวอเมริกัน อาศัยอยู่ที่เมืองลอสแอนเจลิส เขามีผลงานอีพีชุดเปิดตัวที่ชื่อ *Lost in the Light* ออกในปี 2015  และออกอัลบั้มรวมเพลง *[[I Met You When I Was 18 (The Playlist)]]* ออกในปี 2018 เขาแต่งเพลงให้กับศิลปินอื่นอีกหลายเพลง อาทิ  "Boys" ของ ชาร์ลีเอกซ์ซีเอกซ์ และ "No Promises" ของ ชีตโคตส์ และ เดมี โลวาโต สตูดิโออัลบั้มชุดแรก  *How I'm Feeling* ออกในปี 2019

## อ้างอิง

หมวดหมู่:บุคคลจากซานฟรานซิสโก
หมวดหมู่:นักดนตรีชาวอเมริกัน
หมวดหมู่:นักแต่งเพลงชาวอเมริกัน
เอ็มอาร์ที (แก้ความกำกวม)

**เอ็มอาร์ที** (MRT) อาจหมายถึง
## คมนาคม
* รถไฟฟ้ามหานคร () - ระบบรถไฟฟ้าขนส่งมวลชนในกรุงเทพมหานครและปริมณฑล  ประเทศไทย ที่ดำเนินการโดยการรถไฟฟ้าขนส่งมวลชนแห่งประเทศไทย (รฟม.)
* การรถไฟฟ้าขนส่งมวลชน (สิงคโปร์) () - ระบบรถไฟฟ้าในประเทศสิงคโปร์
* รถไฟใต้ดินไทเป () - ระบบรถไฟฟ้าในกรุงไทเป ประเทศไต้หวัน
* การรถไฟฟ้าขนส่งมวลชนเกาสง () - ระบบรถไฟฟ้าในนครเกาสฺยง ประเทศไต้หวัน
* เอ็มเอร์เต จาการ์ตา () - ระบบรถไฟฟ้าในกรุงจาการ์ตา ประเทศอินโดนีเซีย

## อื่น ๆ
* สถานีวิทยุโทรทัศน์แห่งชาติมาซิโดเนีย () - สถานีวิทยุโทรทัศน์ขององค์กรกระจายเสียงสาธารณะแห่งประเทศนอร์ทมาซิโดเนีย
เสียงกรีดร้อง

***เสียงกรีดร้อง*** (; ) หรือ ***เสียงกรีดร้องของธรรมชาติ*** () เป็นภาพวาดโดยเอ็ดวัด มุงก์ จิตรกรชาวนอร์เวย์ เป็นภาพบุคคลแสดงสีหน้าหวาดกลัวอยู่ด้านหน้า ด้านหลังมีบุคคลสองคนกำลังเดินห่างออกไป และด้านบนเป็นท้องฟ้าสีแดง มุงก์วาดภาพนี้ไว้ 4 ภาพและทำภาพพิมพ์หินจำนวนหนึ่ง โดยแบบที่เป็นที่รู้จักดีเป็นภาพวาดสีน้ำมัน สีฝุ่นเทมเพอรา และสีชอล์กบนกระดาษแข็งในปี ค.ศ. 1893 ปัจจุบันได้รับการจัดแสดงที่หอศิลป์แห่งชาติในกรุงออสโล

มุงก์กล่าวถึงที่มาของ *เสียงกรีดร้อง* ในบันทึกส่วนตัวเมื่อวันที่ 22 มกราคม ค.ศ. 1892 ว่า
 

มีการระบุว่าสถานที่ในภาพคือเนินเขาเอเกอบาร์ที่มองลงไปเห็นกรุงออสโลและฟยอร์ดออสโล ซึ่งในช่วงเวลาที่มุงก์วาดภาพนี้ เขามาเยี่ยมน้องสาวที่ป่วยเป็นโรคอารมณ์สองขั้วที่โรงพยาบาลจิตเวชที่ตั้งอยู่ที่ตีนเขา ในปี ค.ศ. 1978 รอเบิร์ต โรเซนบลัม นักประวัติศาสตร์ศิลป์ชาวอเมริกันเสนอว่ามุงก์อาจได้รับแรงบันดาลใจในการวาดบุคคลที่แสดงสีหน้าหวาดกลัวมาจากมัมมี่เปรูที่มุงก์เห็นในงานนิทรรศการโลกที่กรุงปารีสในปี ค.ศ. 1889

มีความพยายามในการอธิบายถึงสีท้องฟ้าในภาพ ทฤษฎีหนึ่งกล่าวว่ามาจากความทรงจำของมุงก์ที่เห็นท้องฟ้าที่ได้รับผลกระทบจากการปะทุของภูเขาไฟกรากะตัวเมื่อสิบปีก่อน ส่งผลให้ท้องฟ้ายามเย็นของซีกโลกตะวันตกมีสีแดงจัดนานหลายเดือน ในขณะที่อีกทฤษฎีหนึ่งกล่าวว่าเป็นผลมาจากเมฆมุก (nacreous cloud หรือ polar stratospheric cloud) ซึ่งเป็นเมฆที่ก่อตัวที่ชั้นสตราโตสเฟียร์และเกิดการเลี้ยวเบนของแสงจนปรากฏเป็นสีรุ้ง

*เสียงกรีดร้อง* เป็นหนึ่งในผลงานที่เป็นที่รู้จักดีของมุงก์ และเป็นหนึ่งในผลงานที่ส่งผลให้เกิดกลุ่มลัทธิสำแดงพลังอารมณ์ ช่วงต้นคริสต์ศตวรรษที่ 20 สีหน้าที่แสดงถึงความหวาดวิตกและสภาพแวดล้อมที่บิดเบี้ยว ทำให้ภาพนี้มักถูกเชื่อมโยงกับความผิดปกติทางจิต นอกจากนี้ยังส่งอิทธิพลต่อผลงานอื่น ๆ ในยุคหลัง เช่น หน้ากากโกสต์เฟซในภาพยนตร์ *[[หวีดสุดขีด]]*, ตัวละครไซเลนซ์ในซีรีส์ *[[ดอกเตอร์ฮู]]* และงานล้อเลียนอีกจำนวนมาก

## ระเบียงภาพ

ไฟล์:Skrik 1893.jpg|ค.ศ. 1893, สีชอล์กบนกระดาษแข็ง อาจเป็นภาพแรก ๆ ของ *เสียงกรีดร้อง* ที่มุงก์วาด เนื่องจากมีการร่างองค์ประกอบในภาพ
ไฟล์:The Scream by Edvard Munch, 1893 - Nasjonalgalleriet.png|ค.ศ. 1893, สีน้ำมัน สีฝุ่น และสีชอล์กบนกระดาษแข็ง อาจเป็นภาพแบบที่รู้จักดีที่สุด เคยถูกโจรกรรมเมื่อเดือนกุมภาพันธ์ ค.ศ. 1994 ก่อนจะตามคืนมาได้ในเดือนพฤษภาคม ปีเดียวกัน ปัจจุบันอยู่ที่หอศิลป์แห่งชาติ กรุงออสโล
ไฟล์:The Scream Pastel.jpg|ค.ศ. 1895, สีชอล์กบนกระดาษแข็ง ถูกประมูลในราคาราว 120 ล้านดอลลาร์สหรัฐในปี ค.ศ. 2012 ปัจจุบันเป็นชุดสะสมส่วนตัวของเลออน แบล็ก
ไฟล์:Edvard Munch - The Scream - Google Art Project.jpg|ค.ศ. 1910, สีฝุ่นบนกระดาษแข็ง ภาพนี้เคยถูกโจรกรรมจากพิพิธภัณฑ์มุงก์ ในปี ค.ศ. 2004 ก่อนจะตามคืนมาได้ในปี ค.ศ. 2006


## อ้างอิง

หมวดหมู่:ผลงานในปี พ.ศ. 2436
หมวดหมู่:จิตรกรรมสีน้ำมัน
หมวดหมู่:ศิลปะที่ถูกโจรกรรม
หมวดหมู่:จิตรกรรมลัทธิสำแดงพลังอารมณ์
หมวดหมู่:จิตรกรรมลัทธิสัญลักษณ์นิยม
ฌ็อง เครเตียง

**โฌแซ็ฟ ฌัก ฌ็อง เครเตียง** () เป็นนักการเมืองชาวแคนาดาผู้ดำรงตำแหน่งนายกรัฐมนตรีแคนาดาตั้งแต่วันที่ 4 พฤศจิกายน ค.ศ. 1993 ถึง 12 ธันวาคม ค.ศ. 2003

หมวดหมู่:บุคคลที่เกิดในปี พ.ศ. 2477
หมวดหมู่:บุคคลที่ยังมีชีวิตอยู่
หมวดหมู่:นายกรัฐมนตรีแคนาดา
ยุทธการที่เมมโหย่

**ยุทธการที่เมมโหย่** ต่อสู้ในเดือนมีนาคม พ.ศ. 2311 เป็นสงครามครั้งสุดท้ายและสิ้นสุดการบุกพม่าครั้งที่สามของจีนระหว่าง สงครามจีน–พม่า ในเดือนพฤศจิกายน พ.ศ. 2310 จักรพรรดิเฉียนหลงสั่งการบุกรุกครั้งที่สามภายใต้คำสั่งของ หมิงรุ่ย พระราชบุตรเขยของพระองค์ด้วยกองกำลังจู่โจมที่แข็งแกร่ง 50,000 คน นำโดยทัพแปดกองธงหลังจากความล้มเหลวของกองธงเขียวและกองทหารชายแดนยูนนาน ทัพจีนประสบความสำเร็จจากการรุกรานที่เจาะลึกเข้าไปยังตอนกลางของพม่าและเอาชนะกองทัพหลักของพม่าที่ ยุทธการที่โกรกธารโกะเทะ อย่างไรก็ตามทัพของหมิงรุ่ยสายเกินไปที่จะเข้าถึงอังวะ เนื่องจากกองกำลังเสริมของพม่าซึ่งกลับจากสยามได้เริ่มตีตัดเส้นทางเสบียงอาหารของชิง กองทัพจีนต้องทนทุกข์ทรมานจากโรคเขตร้อนและผลกระทบของการสู้รบแบบกองโจร ทัพของหมิงรุ่ยถูกบังคับให้ต้องล่าถอย กองทัพพม่าภายใต้การนำของ อะแซหวุ่นกี้ ตามมาจับเขาได้ทันที่เมมโหย่หรือปัจจุบันคือ ปยีนอู้ลวีน และกำจัดกองกำลังเกือบทั้งหมดยกเว้นผู้รอดชีวิตเพียงไม่กี่คน

## อ้างอิง

เมมโหย่
หมวดหมู่:สงครามจีน–พม่า
หมวดหมู่:ความขัดแย้งในปี พ.ศ. 2310
ทาดามิจิ คูริบายาชิ

พลเอก **ทาดามิจิ คูริบายาชิ** ( *Kuribayashi Tadamichi*, 7 กรกฎาคม 1891 – 26 มีนาคม 1945) เป็นนายพลในกองทัพจักรวรรดิญี่ปุ่น นักเขียนนอกเวลา กวีไฮกุ นักการทูตและผู้การของเจ้าหน้าที่เสนาธิการแห่งกองทัพบกญี่ปุ่น เขาเป็นที่รู้จักกันเป็นอย่างดีในฐานะผู้บัญชาการทหารญี่ปุ่นโดยรวมในช่วงยุทธการที่อิโอโต

แม้กระทั่งก่อนการสู้รบ นายพลคุริบายาชิได้ยืนกรานที่จะแบ่งปันความยากลำบากของทหารของเขา เขายังปฏิเสธที่จะอนุญาตให้ทำการบันไซชาร์จ ซึ่งเขามองว่าเป็นการสูญเสียชีวิตทหารของเขาโดยไร้ประโยชน์ แม้ว่านาวิกโยธินสหรัฐฯคาดว่าจะเข้ายึดเกาะอิโอโตได้ภายในห้าวัน คูริบายาชิและทหารของเขาต่างได้ต่อสู้ยืนหยัดได้ถึง 36 วัน หรือ 5 สัปดาห์ ในขณะที่มีความเชื่อกันว่าเขาได้เสียชีวิตในการปฏิบัติหน้าที่ในการโจมตีครั้งสุดท้าย ศพของคูริบายาชิไม่เคยถูกพบหรือยืนยันได้เลยแม้โดยทหารสหรัฐฯ

## แหล่งข้อมูลอื่น

หมวดหมู่:บุคคลที่เกิดในปี พ.ศ. 2434
หมวดหมู่:บุคคลที่เสียชีวิตในปี พ.ศ. 2488
หมวดหมู่:ชาวญี่ปุ่น
หมวดหมู่:เจ้าหน้าที่กองทัพบกจักรวรรดิญี่ปุ่น
หมวดหมู่:ทหารชาวญี่ปุ่นในสงครามโลกครั้งที่สอง
หมวดหมู่:ผู้นำการทหารในสงครามโลกครั้งที่สอง
หมวดหมู่:บุคคลจากจังหวัดนางาโนะ
หมวดหมู่:นักเขียนชาวญี่ปุ่น
หมวดหมู่:นายพลชาวญี่ปุ่น
หมวดหมู่:นายพลในสงครามโลกครั้งที่สอง
หมวดหมู่:ยุทธการที่ฮ่องกง
หมวดหมู่:ยุทธการที่อิโอโต
หมวดหมู่:ทหารที่เสียชีวิตในสงครามโลกครั้งที่สอง